hotchpotch/miracl-hf-unified huggingface dataset:
หอสมุดเมืองกรุงเทพมหานคร
หอสมุดเมืองกรุงเทพมหานคร เป็นห้องสมุดสาธารณะภายใต้การดูแลของกรุงเทพมหานคร ตั้งอยู่บนสี่แยกคอกวัว ถนนราชดำเนินกลาง แขวงบวรนิเวศ เขตพระนคร กรุงเทพมหานคร
เดิมทีอาคารของหอสมุดเมืองกรุงเทพฯ เป็นอาคารเก่าแก่ที่สร้างตั้งแต่ราวปี พ.ศ. 2482 – 2491 โดยสถาปนิกจิตรเสน อภัยวงค์ โครงการสร้างห้องสมุดสาธารณะของเมืองเป็นหนึ่งในนโยบายที่เกิดขึ้นจากการที่ยูเนสโกได้คัดเลือกให้กรุงเทพมหานครเป็นเมืองหนังสือโลกเมื่อปี พ.ศ. 2556 กรุงเทพมหานครได้เช่าอาคารนี้จากอาคาเก่าของสำนักงานทรัพย์สินส่วนพระมหากษัตริย์ และดำเนินการบูรณะใหม่โดยคงรูปแบบเดิมของอาคารและตกแต่งภายในให้มีความเข้ากับบรรยากาศอย่างลงตัว
ภาคภูมิ จงมั่นวัฒนา
ภาคภูมิ จงมั่นวัฒนา (เกิด 30 พฤศจิกายน พ.ศ. 2531) ชื่อเล่น อุล หรือชื่อในวงการว่า อุล ตลก 6 ฉาก เป็นนักแสดงตลกและนักพูดบรรยายชาวไทย
ภาคภูมิ จงมั่นวัฒนา เกิดที่จังหวัดนนทบุรี ประเทศไทย มีพี่ชาย 1 คน อุลสำเร็จการศึกษาระดับปริญญาตรีจาก มหาวิทยาลัยเกษตรศาสตร์ วิทยาเขต ศรีราชา คณะวิทยาการจัดการ สาขาการจัดการ
อุลเริ่มเข้าวงการบันเทิงตอนเรียนอยู่มหาวิทยาลัยปี 3 ได้มีโมเดลลิ่งมาติดต่อให้ไปถ่ายโฆษณา และหลังจากนั้นเขาได้เข้าแข่งขันในรายการ "เดอะ คอมเมเดียน ไทยแลนด์ ซีซั่นที่ 1" แต่ตกรอบในสัปดาห์ที่ 8
ในปีพ.ศ. 2559 เขาได้ร่วมเข้าแข่งขันในรายการ "เดี่ยวดวลไมค์ ไทยแลนด์" ทางช่องเวิร์คพอยท์และได้รางวัลชนะเลิศอันดับที่ 2 ต่อมาทางสถานีฯได้ติดต่อให้อุลเข้ามาเซ็นสัญญาเป็นนักแสดงในสังกัด เป็นระยะเวลา 5 ปี โดยเป็นพิธีกรและนักแสดงในรายการต่างๆ ของทางสถานี โดยการเรียนรู้เพิ่มเติมจากตลกชื่อดังอย่างหม่ำ จ๊กมกที่เป็นเสมือนครูของเขาจากนั้นได้รับโอกาสให้ไปเล่นในรายการ "ตลก6ฉาก" อีกด้วย
ต่อมาในปี พ.ศ. 2561 นับว่าเป็นปีทองของเขาก็ว่าได้ เริ่มด้วยกลางปีพ.ศ. 2561 ได้รับโอกาสให้เป็นพิธีกรรายการ "Victory BNK48" ร่วมกับนักร้องหนุ่มเสียงดีหุ่นหมีปราโมทย์ ปาทาน และในเดือนพฤศจิกายนในปีเดียวกัน อุลได้รับโอกาสจากผู้ใหญ่ของเวิร์คพอยท์ให้เป็นพิธีกรในรายการ "บัดดี้ตีไข่" อีกด้วย
แฟนคลับมักสับสนจำผิดคนเนื่องจากอุลมีหน้าตาและทรงผมที่คล้ายกับ สิราษฎร์ อินทรโชติ
กีฬาแฮนด์บอลในกีฬาแห่งชาติ ครั้งที่ 46
กีฬาแฮนด์บอลในกีฬาแห่งชาติ ครั้งที่ 46 เริ่มขึ้นเมื่อวันที่ 20–27 พฤษจิกายน พ.ศ. 2561 ณ ห้องประชุมกาสะลอง มหาวิทยาลัยราชภัฏเชียงราย โดยมีการแข่งขันอยู่ 2 ชนิดกีฬา ได้แก่ ประเภทชาย และประเภทหญิง
วัดดอยงำเมือง
วัดงำเมือง หรือ วัดดอยงำเมือง เป็นวัดที่มีความสำคัญทางประวัติศาสตร์ในจังหวัดเชียงราย เป็นที่ตั้งของกู่พญามังราย (พระสถูปบรรจุพระบรมอัฐิของพญามังราย) ปฐมกษัตริย์ของอาณาจักรล้านนา
สันนิษฐานว่ากู่ (สถูป) นั้นถูกสร้างขึ้นในปี พ.ศ.1860 โดยพญาไชยสงคราม พระราชโอรสของพญามังราย หลังพญามังรายเสด็จสวรรคตที่เมืองเชียงใหม่ในปีเดียวกัน พระองค์ได้จัดพระราชพิธีศพและอัญเชิญมาประดิษฐานในเวียงเชียงราย ต่อมาในราวปี พ.ศ. 2030 พระยาศรรัชฎาเงินทองได้เข้ามาบูรณะและสร้างวัดขึ้นในบริเวณชื่อว่า "วัดงามเมือง" (ต่อมาสะกดเป็น วัดงำเมือง) และได้รับการบูรณะอีกครั้งในปี พ.ศ. 2220 โดยเจ้าฟ้ายอดงำเมือง พระราชโอรสของเจ้าผู้ครองนครเชียงแสน ต่อมาวัดได้ถูกทิ้งร้างจนกระทั่ง ราวปี พ.ศ. 2495 พระวีรญาณมุนี เจ้าคณะฯ จังหวัดเชียงรายในขณะนั้น ได้มอบหมายให้พระพุทธิวงศ์วิวัฒน์ เจ้าอาวาสวัดพระแก้ว จังหวัดเชียงรายในขณะนั้นทำการฟื้นฟูบูรณปฏิสังขรณ์วัดงำเมืองขึ้นใหม่
คอนเสิร์ตแบบเบิร์ดเบิร์ดโชว์ 1994
คอนเสิร์ตแบบเบิร์ดเบิร์ด ตอน อยากเห็นท้องฟ้าเป็นอย่างในฝัน เป็นชื่อตอนของคอนเสิร์ตแบบเบิร์ดเบิร์ดโชว์ครั้งที่ 6 จัดขึ้นในวันที่ 16 - 28 สิงหาคม 2537 จัดแสดงที่ ศูนย์วัฒนธรรมแห่งประเทศไทย จำนวน 16 รอบ จำนวนผู้ชม 32,000 คน
โบราณสถานถ้ำพระ
โบราณสถานถ้ำพระ หรือ วัดถ้ำพระ เป็นวัดโบราณที่สร้างภายในถ้ำพระ ซึ่งเป็นถ้ำที่ตั้งอยู่ริมแม่น้ำกก บริเวณ หมู่ 5 บ้านป่าอ้อ ตำบลแม่ยาว อำเภอเมือง จังหวัดเชียงราย ตัวถ้ำตั้งอยู่ภายในภูเขาหินซึ่งมีความสูงประมาณ 800 เมตร ภายในถ้ำพระประดิษฐานพระพุทธรูปจำนวนมาก นอกจากนี้ยังพบหินงอกหินย้อย และเป็นแหล่งอาศัยของค้างคาว ในภูเขาลูกเดียวกันนอกจากถ้ำพระแล้ว ยังประกอบด้วยถ้ำอื่น ๆ ได้แก่ ถ้ำช้างล้วง ถ้ำลม และถ้ำหวาย ซึ่งบางถ้ำเป็นที่อยู่อาศัยของฤาษีตามความเชื่อของชาวบ้านและสงฆ์
พระบาทสมเด็จพระปกเกล้าเจ้าอยู่หัวเคยเสด็จฯ ประพาสโบราณสถานถ้ำพระในวันที่ 16 มกราคม พ.ศ. 2469
ตามคำบอกเล่าของชาวบ้านเล่าว่า ในอดีตแม่น้ำกกไหลเข้ามาในตัวถ้ำพระ และตัวถ้ำอยู่สูงมีโพรงหินต่าง ๆ เจำนวนมาก ต่อมาได้มีเรือของเจ้าเมืองพระองค์หนึ่งชนเข้ากับปากถ้ำ เรือได้ล่มลง และพระองค์เสด็จสวรรณคต ชาวบ้านที่ทราบเรื่องจึงย้ายเรือดังกล่าวไปไว้ที่ฝั่งด้านล่างของตัวถ้ำ ต่อมาเมื่อน้ำแห้งลงจากตัวถ้ำ ชาวบ้านกับพระสงฆ์จึงได้สร้างพระพุทธรูปเก็บไว้ในถ้ำมากมาย และชาวบ้านเชื่อกันว่าถ้ามีการป่วยไข้ ให้นำพระพุทธรูปมาขอขมาและถวายต่อพระพุทธรูปในถ้ำ ต่อมาบนิเวณนี้ถูกเรีกว่า สุสานพระ เนื่องจากชาวบ้านมักนำพระพุทธรูปที่รูปทรงไม่ค่อยงามหรือชำรุดมากมาเก็บไว้ในถ้ำ นอกจากนี้ในสมัยก่อนไม่อนุญาตให้สตรีเข้าไปในบริเวณถ้ำพระ เพราะเชื่อว่าเป็นการลบหลู่ดวงพระวิญญาณของเจ้าเมืองพระองค์ดังกล่าวและพระพุทธรูปต่าง ๆ ภายในถ้ำ
ในสมัยสงครามโลกครั้งที่ 2 กองทัพทหารญี่ปุ่นได้ยกทัพผ่านมาทางถ้ำพระ และขนเอาพระพุทธรูปภายในถ้ำบางส่วนไปต้มรับประทาน เพราะเชื่อว่าจะทำให้ร่างกายแข็งแรง มีอายุยืนยาว ซึ่งต่อมาในภายหลังทหารญี่ปุ่นที่ต้มพระทานนั้ยกลับล้มตายลงด้วยอาการท้องร่วง
หลีงสิ้นสุดสงครามได้มีการบูรณะถ้ำพระและชาวบ้านได้อัญเชิญองค์พระประธานมาประดิษฐานตรงปริเวณที่เคยเป็นสุสานพระดังกล่าวไว้
ประวัติวัดถ้ำพระจากคำบอกเล่าของพระครูปลัดชัยวัฒน์ โพสต์โดยผู้ใช้บน ธรรมะห้านาที
วัดกู้
วัดกู้ เป็นวัดในจังหวัดนนทบุรี เป็นที่รู้จักจากเหตุการณ์เรือพระปะเทียบล่มในแม่น้ำเจ้าพระยาบริเวณใกล้กับวัด อันนำมาสู่การสวรรณคตของสมเด็จพระนางเจ้าสุนันทากุมารีรัตน์ พระบรมราชเทวี พระอัครมเหสีในพระบาทสมเด็จพระจุลจอมเกล้าเจ้าอยู่หัว มหาราช ขณะตามเสด็จฯ แปรพระราชฐานไปยังพระราชวังบางปะอิน พระองค์สิ้นพระชนม์พร้อมด้วยสมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี พระราชธิดา และพระราชบุตรในพระครรภ์ซึ่งยังไม่ทราบว่าเป็นพระราชโอรสหรือพระราชธิดา
วัดกู้ สันนิษฐานว่าสร้างมาแต่สมัยกรุงธนบุรี โดย "พระยาเจ่ง" หัวหน้าครอบครัวมอญที่อพยพเข้ามาตั้งถิ่นฐานในบริเวณเกาะเกร็ด จังหวัดนนทบุรี สันนิษฐานได้จากจิตรกรรมภายในวัดและศิลปที่เป็นแบบมอญ โดยชื่อว่า วัดหลังสวน หลังเหตุการณ์เรือพระปะเทียบล่มในแม่น้ำเจ้าพระยา ขณะสมเด็จพระนางเจ้าสุนันทากุมารีรัตน์ พระบรมราชเทวี ทรงเสด็จแปรพระราชฐานไปยังพระราชวังบางปะอิน จังหวัดพระนครศรีอยุธยา วัดนี้จึงถูกเปลี่ยนชื่อเป็น วัดกู้ เนื่องจากเป็นวัดที่มีการกู้เรือและพระศพของพระองค์ขึ้นมา
หรือที่ชาวบ้านเรียกกันว่า "ศาลพระนางเรือล่ม" สร้างขึ้นในบริเวณที่เรือพระประเทียบของสมเด็จพระนางเจ้าสุนันทากุมารีรัตน์ พระบรมราชเทวีล่ม ตัวศาลนั้นจำลองแบบจากศาลาจตุรมุขของพระที่นั่งไอศวรรย์ทิพยอาสน์ในพระราชวังบางปะอิน ภายในประดิษฐานศาลและเรือที่กู้ขึ้นมา
รัฐอาเงาร์
อาเงาร์ () หรือ อังงาอูรุ () เป็นเกาะและรัฐหนึ่งในประเทศปาเลา มีขนาดราว 8 ตารางกิโลเมตร และมีประชากรเพียง 130 คน ใน ค.ศ. 2012 มีหมู่บ้านสองหมู่บ้านคือเงเรมัสช์ () ซึ่งเป็นเมืองหลวงของรัฐ และอีกหมู่บ้านคือโรอิส () ทางตะวันออกของเงเรมัสช์
รัฐธรรมนูญรัฐอาเงาร์ ค.ศ. 1982 ระบุให้ภาษาญี่ปุ่นเป็นหนึ่งในภาษาราชการของรัฐ
เกาะอาเงาร์ถูกค้นพบครั้งแรกโดยรุย โลเปซ เด บียาโลบอส () นักสำรวจชาวสเปนช่วงปลายเดือนมกราคม ค.ศ. 1543 เขาได้วาดภาพเกาะดังกล่าวพร้อม ๆ กับบาเบลดาออบ, คอรอร์ และเปเลลีอู แล้วตั้งชื่อเป็นภาษาสเปนว่า "โลสอาร์เรซิเฟส" () แปลว่าหินโสโครก ในเดือนพฤศจิกายนถึงธันวาคม ค.ศ. 1710 มีมิชชันนารีจากเรือซันตีซีมาตรีนีดัด () ของฟรันซิสโก ปาดียา () เข้ามาเผยแผ่ศาสนา และอีกสองปีต่อมากองทัพเรือสเปนนำโดยเบร์นาโด เด เอโกย () เข้ามาสำรวจเกาะอาเงาร์
ตั้งแต่ ค.ศ. 1909 จนถึง ค.ศ. 1954 มีการทำเหมืองฟอสเฟตบนเกาะ แต่เดิมมีเยอรมนีเป็นผู้บุกเบิกการทำเหมือง ต่อมาได้ตกเป็นของญี่ปุ่น และสหรัฐตามลำดับ ถือเป็นสถานที่สำคัญแห่งหนึ่งช่วงสงครามโลกครั้งที่สอง มีการสู้รบครั้งใหญ่เกิดขึ้นบนเกาะเรียกว่าสงครามอาเงาร์อันเป็นส่วนหนึ่งของยุทธการหมู่เกาะนอร์เทิร์นมาเรียนาและปาเลา การสู้รบเกิดช่วงเดือนมิถุนายนถึงพฤศจิกายน ค.ศ. 1944 มีทหารสหรัฐและญี่ปุ่นล้มตายเป็นจำนวนมาก
อาเงาร์เป็นเกาะเดียวในหมู่เกาะไมโครนีเซียที่มีลิงป่าอาศัยอยู่ พวกมันสืบเชื้อสายจากลิงแม็กแคกที่หนีจากผู้เลี้ยงชาวตะวันตกยุคที่ปาเลาตกเป็นอาณานิคมของเยอรมนี เกาะนึ้จึงมีสมญาว่า "เกาะลิง"
รัฐธรรมนูญรัฐอาเงาร์ ค.ศ. 1982 ระบุให้ภาษาอังกฤษ, ปาเลา และญี่ปุ่นเป็นภาษาราชการของรัฐ ถือเป็นดินแดนแห่งเดียวในโลกที่ระบุให้ภาษาญี่ปุ่นเป็นภาษาราชการ นั่นก็เพราะในประเทศญี่ปุ่นเองมิได้ประกาศให้ภาษาญี่ปุ่นเป็นภาษาราชการ หากแต่เป็นภาษาประจำชาติโดยพฤตินัย
ทว่ารายงานสำมะโนครัวประชากรตั้งแต่อายุ 5 ปีขึ้นไปในเดือนเมษายน ค.ศ. 2005 ไม่พบผู้ใช้ภาษาญี่ปุ่นในครัวเรือนเลย รวมทั้งไม่มีรายงานว่าบนเกาะอาเงาร์มีบุคคลที่มีเชื้อสายญี่ปุ่นอาศัยอยู่เลย แต่มีรายงานว่ามีบุคคลหนึ่งเกิดในอาเงาร์ (แต่ปัจจุบันไปพำนักที่อื่น) พูดภาษาญี่ปุ่นและปาเลาบ่อย ๆ ในครัวเรือน
ในรายงานสำมะโนครัวประชากรตั้งแต่อายุ 10 ปีขึ้นไปอย่างคร่าว ๆ ใน ค.ศ. 2012 พบว่ามีประชากร 7 คนจากจำนวนทั้งหมด 130 คน สามารถใช้ภาษาอื่นนอกเหนือจากภาษาอังกฤษและปาเลา แต่มิได้ระบุว่าภาษาอะไร
รัฐคอรอร์
คอรอร์ (; ) เป็นเกาะและรัฐหนึ่งในประเทศปาเลา ถือเป็นศูนย์กลางธุรกิจของประเทศ และเป็นที่ตั้งของเมืองคอรอร์ อดีตเมืองหลวงของประเทศ ปัจจุบันได้ตั้งเมืองหลวงใหม่ที่เงรุลมุด แต่คอรอร์ยังคงเป็นพื้นที่ที่มีประชากรอาศัยมากที่สุดในประเทศ
เกาะคอรอร์ถูกค้นพบครั้งแรกโดยรุย โลเปซ เด บียาโลบอส () นักสำรวจชาวสเปนช่วงปลายเดือนมกราคม ค.ศ. 1543 เขาได้วาดภาพเกาะดังกล่าวพร้อม ๆ กับบาเบลดาอบ, อาเงาร์ และเปเลลีอู แล้วตั้งชื่อเป็นภาษาสเปนว่า "โลสอาร์เรซิเฟส" () แปลว่าหินโสโครก ในเดือนพฤศจิกายนถึงธันวาคม ค.ศ. 1710 มีมิชชันนารีนำโดยเรือซันตีซีมาตรีนีดัด () ของฟรันซิสโก ปาดียา () เข้ามาเผยแผ่ศาสนา และอีกสองปีต่อมากองทัพเรือสเปนนำโดยเบร์นาโด เด เอโกย () เข้ามาสำรวจเกาะอาเงาร์
ในยุคที่ตกเป็นอาณานิคมของญี่ปุ่น คอรอร์ยังเป็นเมืองหลวงของแปซิฟิกใต้ในอาณัติ
ที-70
ที-70 เป็นรถถังเบาที่ถูกใช้งานโดยกองทัพแดงในช่วงสงครามโลกครั้งที่สอง ได้เข้ามาแทนที่รถถังสอดแนมที-60 สำหรับการลาดตระเวนและที-50 รถถังเบาทหารราบสำหรับสนับสนุนแก่ทหารราบ รถถังเบาที-80 เป็นรุ่นที่ถูกพัฒนามากขึ้นของที-70 ด้วยพลทหารสองคนบนป้อมปืน-มันถูกผลิตขึ้นเพียงจำนวนที่น้อยมากเมื่อการผลิตรถถังเบาได้ถูกยกเลิก ที-90 ปืนต่อต้านอากาศยานอัตตาจร เป็นยานพาหนะต้นแบบที่ติดตั้งด้วยปืนกลคู่ ตัวฐานรถถังของที-70
ที-70 ถูกติดตั้งด้วยปืน 45 มม. L/46 รุ่น 38 ทำให้สามารถยิงได้สี่-ห้านัด และปืนกลเดกเตียริออฟ ขนาด 7.62 ที่ติดตั้งพร้อมกับกระบอกปืนใหญ่บนป้อมปืน รถถังคันนี้ถูกปฏิบัติการโดยพลขับและผู้บัญชาการที่ทำหน้าที่โหลดกระสุนและยิงปืน ความหนาของเกราะบนด้านหน้าป้อมปืนคือ 60 มิลลิเมตร ป้อมปืนด้านข้างและหลัง: 35 มิลลิเมตร ลำตัวด้านหน้าและด้านข้าง: 45 มิลลิเมตร หลังคาและช่วงล่าง 10 มิลลิเมตร
สนามกีฬาอัลนะฮ์ยาน
สนามกีฬาอัลนะฮ์ยาน () เป็นสนามกีฬาอเนกประสงค์ตั้งอยู่ในอาบูดาบี สหรัฐอาหรับเอมิเรตส์ โดยเป็นสนามเหย้าของสโมสรฟุตบอลอัลวะห์ดะฮ์ในยูเออีโปร-ลีก และเป็นสนามที่ใช้ในการแข่งขันเอเชียนคัพ 2019
วัดวังชัย
วัดวังชัย วัดโบราณที่ตั้งอยู่นอกเขต พระราชวังหลวง ทางตะวันตกเฉียงใต้ของเกาะเมืองอยุธยาคาดว่าสร้างขึ้นราว พ.ศ. 2091 อันตรงกับช่วงต้นรัชสมัย สมเด็จพระมหาจักรพรรดิ พระมหากษัตริย์ลำดับที่ 15 ของ กรุงศรีอยุธยา ซึ่งโปรดเกล้า ฯ ให้สร้างวัดแห่งนี้ตรงวังชัยซึ่งเป็นที่ประทับเดิมเมื่อครั้งยังดำรงพระอิสริยยศเป็น พระเฑียรราชา
ปัจจุบันวัดวังชัยเป็นวัดร้างซากปรักหักพังภายในวัดเหลือแต่ฐานพระเจดีย์ พระอุโบสถ พระวิหาร และพระพุทธรูป
สนามกีฬาเคาะลีฟะฮ์ บิน ซายิด
สนามกีฬาเคาะลีฟะฮ์ บิน ซายิด () เป็นสนามกีฬาอเนกประสงค์ตั้งอยู่ในเมืองอัลอัยน์ สหรัฐอาหรับเอมิเรตส์ โดยเป็นสนามเหย้าของสโมสรฟุตบอลอัลอัยน์ในยูเออีโปร-ลีก และเป็นสนามที่ใช้ในการแข่งขันเอเชียนคัพ 2019
วัดกลางเวียง
วัดกลางเวียง หรือ วัดจันทน์โลก (คำเมือง: วัดจั๋นตะโลก) เป็นวัดและโบราณสถานในจังหวัดเชียงราย เป็นที่ประดิษฐานสะดือเมืองเชียงรายองค์เดิม (เสาหลักเมือง) สร้างขึ้นมาราวปี พ.ศ. 1975 ตั้งอยู่บนถนนอุตรกิจ ตำบลเวียง อำเภอเมืองเชียงราย
เดิมเรียกว่า วัดจั๋นตะโลก (วัดจันทน์โลก) มาจากต้นจันทน์แดงขนาดใหญ่ในวัด ซึ่งตามธรรมเนียมโบราณเป็นไม้มงคลที่ใช้บูชาพระ วัดแห่งนี้กลายเป็นวัดร้าง
จนกระทั่งเมื่อปี พ.ศ. 2418 เจ้าหลวงธรรมลังกา เจ้าหลวงเมืองเชียงราย ได้มีดำริให้รังวัดเมืองจาก 4 มุมเมืองเชียงราย พบว่าจุดตรงกลางของเมืองอยู่บริเวณวัดแห่งนี้ จึงได้สถาปนาสะดือเวียง (เสาหลักเมือง) ขึ้น พร้อมกับเปลี่ยนชื่อวัดเป็น วัดจันทน์โลกกลางเวียง ต่อมาในปี พ.ศ. 2446 เกิดพายุใหญ่พัดต้นจันทน์แดงดังกล่าวหักโค่นลงมา พระอุโบสถและวิหารพังเสียหาย หลังการบูรณะจึงเรียกเพียง วัดกลางเวียง
ส่วนสะดือเมืององค์เดิมได้เสียหายไปนับแต่นั้น จนกระทั่งในปี พ.ศ. 2535 จึงได้สร้างสะดือเมืองขึ้นมาใหม่ประดิษฐานอยู่ในมณฑปบริเวณที่ตั้งเสาหลักเมืองเดิม พร้อมทั้งประดิษฐานท้าวจตุโลกบาล ซึ่งทำหน้าที่พิทักษ์สะดือเมืองตามความเชื่อล้านนา ส่วนบริเวณที่เคยเป็นต้นจันทน์แดงที่หักโค่นลงมา ประดิษฐาน เจดีย์ช้างค้ำ เจดีย์ที่ล้อมรอบฐานด้วยประติมากรรมช้างทรงเครื่อง
ม้าแสนรู้
ม้าแสนรู้ () เป็นนิยายปี ค.ศ. 1877 เขียนโดยแอนนา ซีเวลล์ นักเขียนชาวอังกฤษ ซึ่งเขียนไว้ในช่วงบั้นปลายชีวิตขณะเป็นคนป่วยอยู่ในบ้านของตนเอง นิยายเรื่องนี้กลายเป็นหนังสือขายดีอย่างรวดเร็ว โดยซีเวลล์ได้เสียชีวิตในอีกห้าเดือนหลังจากนิยายได้รับการตีพิมพ์ แต่ก็มีชีวิตอยู่ไดัทันเห็นความสำเร็จของนิยายเรื่องเดียวในชีวิตของเธอ "ม้าแสนรู้"ได้กลายเป็นหนึ่งในหนังสือขายตลอดกาลด้วยยอดขายถึงห้าสิบล้านเล่ม
ในประเทศไทยมีการแปลเรื่อง"ม้าแสนรู้"เป็นภาษาไทยโดย อ. สนิทวงศ์
สนามกีฬาฮัซซาอ์ บิน ซายิด
สนามกีฬาฮัซซาอ์ บิน ซายิด () เป็นสนามกีฬาอเนกประสงค์ตั้งอยู่ในเมืองอัลอัยน์ สหรัฐอาหรับเอมิเรตส์ โดยเป็นสนามเหย้าแห่งใหม่ของสโมสรฟุตบอลอัลอัยน์ในยูเออีโปร-ลีก แทนสนามกีฬาเคาะลีฟะฮ์ บิน ซายิด และเป็นสนามที่ใช้ในการแข่งขันเอเชียนคัพ 2019
ษรกฤต ผลลูกอินทร์
นายษรกฤต ผลลูกอินทร์ ชื่อเล่นว่า คุณ ปัจจุบันเป็นสมาชิก พรรคไทยรักษาชาติ
เกิด 25 พฤศจิกายน พ.ศ. 2528 บุตร คุณอดิศร ผลลูกอินทร์(อดีตรองประธานสภาเมืองพัทยาและอดีตผู้สมัคร สมาชิกสภาผู้แทนราษฎรพรรคเพื่อไทย) และ คุณจิรนันท์ ค้าขาย
นายษรกฤต ผลลูกอินทร์ สนใจการเมืองตั้งแต่ยังเด็กโดยติดตามคุณพ่อซึ่งเป็นนักการเมืองท้องถิ่นออกพื้นที่ในเมืองพัทยา ร่วมกิจกรรม กับชาวเมืองพัทยา ในปี 2554 นายอดิศร ผลลูกอินทร์ได้เป็นผู้สมัครลงแข่งขันสมาชิกสภาผู้แทนราษฎร สังกัดพรรคเพื่อไทย นายษรกฤต ผลลูกอินทร์ ยังทำหน้าที่เป็นสมุหบัญชีให้คุณพ่อด้วย เขาได้สนใจการเมืองมากขึ้นและได้สมัครสมาชิกพรรคเพื่อไทยในวันที่ 27 กันยายนพ.ศ. 2561 เป็นกลุ่ม Next Gen. คนรุ่นใหม่พรรคเพื่อไทยกับตัวแทนคนรุ่นใหม่กว่า 30 คน จากนั้นในวันที่ 25 พฤศจิกายน 2561 เขาได้ลาออกจากสมาชิกพรรคเพื่อไทย เพื่อสมัครเป็นสมาชิกพรรคไทยรักษาชาติ ในวันที่ 26 พฤศจิกายน พ.ศ. 2561
รางวัล The World Buddhist Outstanding Leader Award 2017 จากองค์การพุทธโลก,ยุวสงฆ์โลก และ มหาวิทยาลัยพุทธธรรม ประเทศมาเลย์เซีย
กระทรวงเศรษฐกิจ การค้า และอุตสาหกรรม
กระทรวงเศรษฐกิจ การค้า และอุตสาหกรรม (ภาษาอังกฤษ : Ministry of Economy, Trade and Industry ภาษาญี่ปุ่น : 経済産業省 ชื่อย่อภาษาอังกฤษ : METI) เป็นหน่วยงานราชการของประเทศญี่ปุ่น มีอำนาจหน้าที่สำคัญคือ "การวางแผนในการพัฒนาเศรษฐกิจและอุตสาหกรรมที่เน้นการยกระดับเศรษฐกิจของภาคเอกชนและพัฒนาการที่ราบรื่นของความสัมพันธ์ทางเศรษฐกิจต่างประเทศ กับการรักษาอุปทานที่มั่นคงและมีประสิทธิภาพของแหล่งทรัพยากรสินแร่และพลังงาน"
กระทรวง METI เดิมทีคือกระทรวงการค้าระหว่างประเทศและอุตสาหกรรม (ชื่อภาษาอังกฤษ : Ministry of International Trade and Industry ชื่อภาษาญี่ปุ่น : 通商産業省) ซึ่งมีบทบาทสำคัญในการผลักดันประเทศญี่ปุ่นช่วงเศรษฐกิจเติบโตสูง (Japanese economic miracle) และได้เปลี่ยนชื่อเป็นปัจจุบัน เมื่อวันที่ 6 มกราคม 2544 จากการปรับโครงสร้างหน่วยงานราชการส่วนกลางของประเทศญี่ปุ่น ()
รัฐมนตรีกระทรวงเศรษฐกิจ การค้า และอุตสาหกรรม (ภาษาอังกฤษ : Minister of Economy, Trade and Industry ภาษาญี่ปุ่น : 経済産業大臣) ปัจจุบันคือ นายฮิโระชิเกะ เซะโค
วัดผ้าขาวป้าน
วัดผ้าขาวป้าน (วัดผ้าขาวพาน) หรือ วัดสุนทรธาราม เป็นวัดและโบราณสถานในอำเภอเชียงแสน จังหวัดเชียงราย ตามตำนานกล่าวว่า พระยาลาวเก้าแก้วเมืองมา เจ้าเมืองพระองค์ที่ 2 ของหิรัญนครเงินยางได้โปรดเกล้าฯ ให้สร้างวัดขึ้นเมื่อราว ปี พ.ศ. 1340 ที่มาของชื่อวัด "ผ้าขาวป้าน" มาจากตำนานเล่าว่าได้มีชายชราท่านหนึ่งกำลังโพกผ้าขาวเพื่ออาบน้ำในแม่น้ำโขง แต่ถูกกระแสน้ำที่เชี่ยวกรากพัดท่านมาติดริมฝั่งและเสียชีวิตที่ริมวัดแห่งนี้
พระธาตุเจดีย์วัดผ้าขาวป้าน มีลักษณะที่รวบรวมเอาลักษณะของพระธาตุเจดีย์แบบเดิมเข้าไว้ในองค์เดียวกัน คือ ส่วนฐานเป็นฐานสี่เหลี่ยมจัตุรัสสามชั้นลดหลั่นกันขึ้นไปเป็นทรงย่อมุมไม้ยี่สิบตลอดองค์เจดีย์ท่อนล่าง ส่วนบนเป็นทรงสิบหกเหลี่ยม มีทองจังโกหุ้ม เมื่อพิจารณาจากรูปทรงทางสถาปัตยกรรมของพระเจดีย์ประจำวัด สันนิษฐานว่าพระเจดีย์องค์นี้สร้างหลังพระธาตุจอมกิตติ ราวประมาณพุทธศตวรรษที่ 23
วัดพระธาตุดอยปูเข้า
วัดพระธาตุดอยปูเข้า (หรือ วัดพระธาตุดอยภูเข้า, วัดพระธาตุดอยภูข้าว) เป็นวัดและโบราณสถานที่สร้างในสมัยหิรัญนครเงินยาง ตั้งอยู่ในอำเภอเชียงแสน จังหวัดเชียงราย ไม่ไกลจากบริเวณพรมแดนสามเหลี่ยมทองคำ สามารถชมทิวทัศน์ได้จากบริเวณของวัด
ตามตำนานได้เล่าว่าพระยาลาวจังราช (บางตำนานสะกดว่า ลาวจง) ปฐมกษัตริย์แห่งหิรัญนครเงินยาง มีพระราชโอรสสามพระองค์ คือ ลาวก่อ (บางตำนานเขียนว่า ลาวครอบ) ลาวเกื้อ (บางตำนานเขียนว่า ลาวช้าง) และ ลาวเก้า (บางตำนานสะกดว่า ลาวเกล้า) มีครั้นหนึ่งพระราชโอรสทั้งสามพระองค์ได้เสด็จท่องเที่ยวและพบปูขนาดใหญ่ตัวหนึ่ง จึงพากันไล่จับ แต่ปูตัวนั้นได้หนีเข้ารูไป ลาวก่อและลาวเกื้อจึงรับสั่งให้ลาวเก้านั่งรออยู่ที่ห้วยระหว่างที่ทั้งสองพระองค์จะตามหาปูยักษ์ตัวนั้น เมื่อลาวเก้ารออยู่นานจึงเสด็จกลับไปทูลพระบิดา พระบิดาทรงเห็นว่าโอรสทั้งสามไม่รักใคร่สมานกัน หากอยู่ด้วยกันคงไม่เป็นสุข จึงได้มีรับสั่งให้ลาวก่อ (ลาวครอบ) ครองเมืองกวาง (บางตำนานระบุว่าคือ เชียงของ), ลาวเกื้อ (ลาวช้าง) ครองเมืองผาลานผานอง (บางตำนานระบุว่าคือ เมืองยอง) และ ส่วนลาวเก้า (ลาวเกล้า) ให้ครองเมืองของพระองค์เองคือหิรัญนครเงินยาง หลังสถาปนาขึ้นครองราชย์ลาวเก้าได้สถาปนาพระนามขึ้นว่า "พระยาลาวเก้าแก้วเมืองมา" เสด็จขึ้นครองราชย์เป็นกษัตริย์พระองค์ที่ 2 ของหิรัญนครเงินยาง เพื่อรำลึกถึงเหตุการณ์ดังกล่าว พระองค์ได้ทรงสร้างพระเจดีย์บนดอยที่ปูยักษ์ตัวดังกล่าวหนีไปในราวปี พ.ศ. 1302 จึงเป็นที่มาของวัดพระธาตุดอยปูเข้า
จอมคน จอมใจ จอมราชันย์
จอมคน จอมใจ จอมราชันย์ (อังกฤษ: Colourful Bone; ) หรื่อชื่อเดิมว่า กระบี่สีอำพัน เป็นละครโทรทัศน์ที่ออกอากาศในประเทศจีนที่เว็บไซต์ YouKu นำแสดงโดย โทมัส ถง, หวัง เหอหรุ่น ออกอากาศในประเทศไทยทางAIS Play
จักรพรรดิแคว้นเทียนฉู่ได้หายตัวไป แคว้นจึงถูกปกครองด้วยราชครูฟง หรูเกอ ราชครูมีจิ้งซู ธิดาบุญธรรมสุดที่รักเพียงคนเดียว เพื่อไม่ให้ลูกสาวของตนถูกตามล่า อีกทั้งมีคำทำนายถึงชะตาของจิ้งซู ราชครูจึงได้ส่งจิ้งซูไปอยู่ที่เรือนหงเย่า พร้อมลุงควนอดีตองค์รักษ์ และสาวใช้มากฝีมือ อาอิง เพื่อคุ้มกันจิ้งชูให้พ้นภัย
รถถังบีที
รถถังบีที(, หมายถึง "รถถังเคลื่อนที่เร็ว" หรือ "รถถังความเร็วสูง") เป็นตระกูลของรถถังเบาโซเวียตที่ถูกผลิตในจำนวนมากในช่วงระหว่างปี ค.ศ. 1932 และ 1941 พวกนี้ถูกหุ้มด้วยเกราะเบา แต่ติดตั้งอาวุธที่ดีพอสมควรสำหรับเวลาของพวกเขา และมีความคล่องตัวที่ดีที่สุดของรถถังร่วมสมัยทั้งหมด รถถังบีทียังเป็นที่รู้จักกันในชื่อเล่นว่า เบทก้า(Betka) จากอักษรย่อ หรือขนาดเล็กของมัน, เบทูสก้า(Betushka) รุ่นที่สืบทอดต่อจากรถถังบีทีน่าจะเป็นรถถังขนาดกลาง ที-34 ที่มีชื่อเสียงโด่งดัง ได้รับการนำเสนอในปี ค.ศ. 1940 ซึ่งจะเข้ามาแทนที่ทั้งหมดของรถถังเร็ว รถถังทหารราบ และรถถังกลางของโซเวียตในประจำการ
อะบู ฟะฏิมะห์ อัลญะฮัยชี
นัยมะฮ์ อับด์ นะยีฟ อัลญีเบารี () เป็นที่รู้จักจากชื่อในสงครามคือ อะบู ฟะฏิมะห์ อัลญะฮัยชี () หรือ อะบู ฟะฏิมะห์ อัลญีเบารี เป็นผู้ดูแลการปฏิบัติการของไอซิสในภาคใต้ของอิรักก่อนที่เขาจะย้ายไปที่เมืองคีร์คูกทางตอนเหนือ ปัจจุบันเขาเป็นผู้ควบคุมภูมิภาคยูเฟรทีสใต้และกลางในรัฐอิสลาม และเป็นสมาชิกระดับอาวุโสของไอเอส
จากข้อมูลที่มีอยู่ระบุว่าตั้งแต่ปี ค.ศ. 2016 อะบู ฟะฏิมะห์ ยังมีชีวิตอยู่ และเป็นส่วนหนึ่งของรัฐอิสลามวงในที่มีอะบู บักร์ อัลบัฆดาดี เป็นผู้นำ โดยทำหน้าที่เป็นผู้ช่วยของเขาในฐานะผู้นำโดยรวมของอิรัก ทั้งนี้เขาเป็นผู้สืบทอดตำแหน่งต่อจากอะบู มุสลิม อัตเติร์กมานี ที่ถูกสังหารในวันที่ 18 สิงหาคม ค.ศ. 2015
ท่ามิชชันนารี
ท่ามิชชันนารีหรือท่าชายอยู่ด้านบน เป็นท่วงท่าเพศสัมพันธ์ซึ่งโดยปกติแล้วผู้หญิงจะนอนหงายหลังและชายจะขึ้นคล่อมบนตัวเธอในขณะที่พวกเขาจะเผชิญหน้ากันและมีส่วนร่วมในการร่วมเพศทางช่องคลอด ท่านี้ส่วนใหญ่ยังได้ใช้สำหรับกิจกรรมทางเพศอื่นๆ เช่น การร่วมเพศทางทวารหนัก เป็นเรื่องปกติที่ได้รวมเข้าด้วยกันกับกิจกรรมทางเพศตรงข้าม แต่ยังใช้ได้โดยคู่รักเพศเดียวกัน
ท่ามิชชันนารีส่วนใหญ่ได้เกี่ยวข้องกับการสอดใส่อวัยวะเพศ(Sexual penetration) หรือการร่วมเพศแบบไม่สอดใส่(จากตังอย่างเช่น การร่วมเพศระหว่างขา(Intercrural sex)) และลักษณะอวัยวะเพศชาย-ช่องคลอดเป็นตัวอย่างของกิจกรรมการสืบพันธุ์แบบเวนโทรและเวนทอล(ventro-ventral-หน้าต่อหน้า) การเปลี่ยนมาเป็นท่านี้จะช่วยเพิ่มระดับการกระตุ้นคริตอริส การทะลวงลึกของการสอดใส่ การมีส่วนร่วมบนตัวผู้หญิง และความเป็นไปได้และความเร็วของจุดสุดยอด
ความเชื่อโดยทั่วไปด้วยคำศัพท์ว่าท่ามิชชันนารีเกิดขึ้นในการเชื่อมโยงไปถึงมิชชันนารีชาวคริสเตียนที่พูดภาษาอังกฤษ ที่ได้รับการยกย่องว่าเป็นผู้สนับสนุนท่วงท่าเพศสัมพันธ์ในหมู่ผู้เปลี่ยนศาสนาใหม่ในยุคล่าอาณานิคม อย่างไรก็ตามคำศัพท์นี้อาจเกิดขึ้นจากก่อกำเนิดจาก Alfred Kinsey ของพฤติกรรมทางเพศในมนุษย์ชายผ่านการบรรจบกันของความเข้าใจผิดและตีความผิดในเอกสารทางประวัติศาสตร์ ชาวฝรั่งเศสมักจะเรียกท่านี้ว่า ท่า'คลาสสิค' ชาวตอสมักจะเรียกว่าท่านี้เป็นท่าแองจาลิส(Angelic position) ในขณะที่บางคนที่พูดภาษาอาหรับได้เรียกมันว่า "ลักษณะของงู"
ท่ามิชชันนารี มักเป็นที่ต้องการของคู่รักที่เพลิดเพลินกับลักษณะทางโรแมนติกของการสัมผัสผิวต่อผิวที่กว้างขว้างและโอกาสที่จะมองเข้าไปในดวงตาของกันและกันและจูบและกอดรัดซึ่งกันและกัน ท่านี้ยังถูกเชื่อว่าเป็นท่วงท่าที่ดีสำหรับการสืบพันธุ์ ในช่วงกิจกรรมการร่วมเพศ ท่ามิชชันนารีได้ช่วยให้ชายควบคุมจังหวะและความลึกของการกระเด้าเอวแทงไปข้างหน้า(Pelvic thrust) นอกจากนี้ยังเป็นไปได้สำหรับผู้หญิงที่จะสวนกลับกับเขาด้วยการขยับสะโพกหรือยกเท้าเธอกับเตียง หรือกอดรัดให้เขาแนบชิดกับแขนหรือขาเธอ ท่านี้ไม่เหมาะสมสำหรับช่วงขั้นตอนสุดท้ายของการตั้งครรภ์ หรือเมื่อเป็นที่ต้องการสำหรับผู้หญิงที่มีการควบคุมมากขึ้นกับจังหวะและความลึกของการสอดใส่
69 (ท่วงท่าเพศสัมพันธ์)
69 เป็นกลุ่มของท่วงท่าการร่วมเพศในขณะที่บุคคลทั้งสองจะจัดตำแหน่งในตัวพวกเขาเองเพื่อให้ปากของแต่ละคนอยู่ใกล้กับอวัยวะเพศกันและกัน แต่ละคนจะดำเนินพร้อมกันในการทำออรัลเซ็กส์ด้วยกัน ผู้เข้าร่วมเพศจะอยู่ตำแหน่งที่สลับกันเหมือนหมายเลข 6 และ 9 ในจำนวน 69 ด้วยเหตุผลนี้จึงกลายเป็นชื่อ ท่านี้สามารถเกี่ยวข้องกับการรวมกันของเพศใด ๆ ก็ได้
พรรคประชารัฐ
พรรคประชารัฐ ( ; ชื่อย่อ: ป.ช.ร. ; ชื่อย่อภาษาอังกฤษ: P.C.P.) พรรคการเมืองของไทยในอดีตที่จดทะเบียนก่อตั้งตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541 เป็นลำดับที่ ๑๓/๒๕๔๑ เมื่อวันที่ 25 ธันวาคม พ.ศ. 2541 มีนาย วิลาศ รัฐแสง และนาย คำใบ โสวะพันธ์ เป็นหัวหน้าพรรคและเลขาธิการพรรค โดยช่วงแรกพรรคประชารัฐมีที่ทำการพรรคอยู่ที่ 46/2 หมู่ 12 ตำบลหนองกุงศรี อำเภอหนองกุงศรี จังหวัดกาฬสินธุ์
กระทั่งการประชุมใหญ่วิสามัญของพรรคประชารัฐครั้งที่ ๑/๒๕๔๓ เมื่อวันที่ 25 กรกฎาคม พ.ศ. 2542 ที่ประชุมมีมติให้แก้ไขข้อบังคับพรรคโดยให้เปลี่ยนแปลงที่ทำการพรรคโดยให้ย้ายไปอยู่ที่ 75/32 ซอยสุขาภิบาลดับเพลิง ตำบลอ้อมน้อย อำเภอกระทุ่มแบน จังหวัดสมุทรสาคร
จากนั้นในวันที่ 24 ตุลาคม พ.ศ. 2543 นาย เฉลิมพล บุญสอน ได้ลาออกจากการเป็นสมาชิกพรรคและรองเลขาธิการพรรคและนาย บุญธรรม ประวันนา ได้ลาออกจากการเป็นรองเลขาธิการพรรคทำให้พรรคประชารัฐเหลือคณะกรรมการบริหารพรรคทั้งสิ้น 9 คน
ในการเลือกตั้งเมื่อวันเสาร์ที่ 6 มกราคม พ.ศ. 2544 ได้ส่งผู้สมัครลงรับเลือกตั้ง ส.ส. แต่ไม่ได้เลยแม้แต่ที่นั่งเดียว
พรรคประชารัฐถูกยุบตามคำสั่งศาลรัฐธรรมนูญ ที่ ๓/๒๕๔๔ เมื่อวันที่ 15 กุมภาพันธ์ พ.ศ. 2544 เนื่องจากไม่ทำตามมาตรา 35 และ 62 แห่ง พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541
เทศมณฑลเว็สต์ฟ็อล
เว็สต์ฟ็อล () เป็นเทศมณฑลของนอร์เวย์ที่มีพรมแดนติดกับเทศมณฑลบึสเกอรือและเทศมณฑลเทเลมาร์ก มีประชากรร้อยละ 4.7 ของประชากรทั้งหมดของประเทศ มีความหนาแน่นของประชากรเป็นอันดับที่ 3 ของประเทศ คือ 108 คนต่อตารางกิโลเมตร ศูนย์กลางการบริหารอยู่ที่เทินส์แบร์ซึ่งเป็นแหล่งการค้าที่ใหญ่ที่สุดในเทศมณฑล ขณะที่ Sandefjord เป็นเขตเทศบาลที่ใหญ่ที่สุดตามจำนวนประชากร เทศมณฑลเว็สต์ฟ็อลได้ตกลงกับเทศมณฑลเทเลอมาร์กใน พ.ศ. 2560 ว่าจะรวมกันเป็นเทศมณฑลเว็สต์ฟ็อลและเทเลอมาร์กใน พ.ศ. 2563
ประเทศอาร์เจนตินาในพาราลิมปิกฤดูร้อน 1964
อาร์เจนตินาเป็นหนึ่งในสิบเก้าประเทศที่แข่งขันในพาราลิมปิกฤดูร้อน 1964 ซึ่งจัดขึ้นที่กรุงโตเกียวประเทศญี่ปุ่นระหว่างวันที่ 3 - 12 พฤศจิกายน 1964 ทีมนี้ได้อันดับที่แปดในตารางเหรียญ ประกอบด้วยทั้งหมดสามสิบเจ็ดเหรียญ หกเหรียญทอง สิบสี่เหรียญเงิน และสิบหกเหรียญทองแดง ทีมอาร์เจนติน่าประกอบด้วยนักกีฬายี่สิบสี่คน แปดชายและหกหญิง
สาธารณรัฐโรดีเชียในพาราลิมปิกฤดูร้อน 1964
โรดีเชียเป็นหนึ่งในสิบเก้าประเทศที่แข่งขันในพาราลิมปิกฤดูร้อน 1964 ซึ่งจัดขึ้นที่กรุงโตเกียวประเทศญี่ปุ่นระหว่างวันที่ 3 - 12 พฤศจิกายน 1964 ทีมนี้ได้อันดับที่ 5 ในตารางเหรียญ ประกอบด้วยทั้งหมด 17 เหรียญ 10 เหรียญทอง 14 เหรียญเงิน และ 16 เหรียญทองแดง ทีมสาธารณรัฐโรดีเชียประกอบด้วยนักกีฬา 6 คน 4 ชายและ 2 หญิง ถือว่าเป็นหนึ่งในสองประเทศจากแอฟริกาที่เข้าแข่งขัน ซึ่งอีกประเทศนึงคือแอฟริกาใต้
ประเทศแอฟริกาใต้ในพาราลิมปิกฤดูร้อน 1964
แอฟริกาใต้เป็นหนึ่งในสิบเก้าประเทศที่แข่งขันในพาราลิมปิกฤดูร้อน 1964 ซึ่งจัดขึ้นที่กรุงโตเกียวประเทศญี่ปุ่นระหว่างวันที่ 3 - 12 พฤศจิกายน 1964 ทีมนี้ได้อันดับที่ 5 ในตารางเหรียญ ประกอบด้วยทั้งหมด 19 เหรียญ 8 เหรียญทอง 8 เหรียญเงิน และ 3 เหรียญทองแดง ทีมแอฟริกาใต้ประกอบด้วยนักกีฬา 9 คน
ตฤศศูร
ตฤศศูร (; ; ) เป็นเมืองใหญ่เป็นอันดับ 4 และเป็นเขตปริมณฑลใหญ่เป็นอันดับ 3 ของรัฐเกรละ (ประชากร 1,854,783 คน) และเป็นเมืองใหญ่เป็นอันดับ 20 ของประเทศอินเดีย ยังเป็นศูนย์กลางการปกครองของเขตตฤศศูร เมืองสร้างอยู่รอบเนินเขาที่มีพื้นที่ราว 65 เอเคอร์ เรียกว่า เตกกินกาฏไมตานัง ซึ่งเป็นที่ตั้งของโบสถ์วฏักกุนนาถัน ตฤศศูรเคยเป็นเมืองหลวงของอาณาจักรโคชิน เมืองตั้งอยู่ห่างจากติรุวนันตปุรัม (เมืองหลวงของรัฐ) ไปทางทิศตะวันตกเฉียงเหนือประมาณ 300 กิโลเมตร เมืองนี้เป็นที่รู้จักในฐานะเมืองหลวงทางวัฒนธรรมของรัฐเกรละ หนึ่งในเทศกาลสำคัญของเมืองคือ "ตฤศูรปูรัม" ที่มีชื่อเสียงดังระดับโลกเป็นที่สนใจของนักท่องเที่ยวมากมาย
บาสเกตบอลหญิงชิงแชมป์โลกรุ่นอายุไม่เกิน 19 ปี 2019
การแข่งขันบาสเกตบอลหญิงชิงแชมป์โลกรุ่นอายุไม่เกิน 19 ปี 2019 นับเป็นการแข่งขันบาสเกตบอลเยาวชนหญิงแชมป์โลกครั้งที่ 12 ที่ประเทศไทยได้รับเกียรติเป็นเจ้าภาพการแข่งขันดังกล่าวเป็นครั้งที่ 2 จัดขึ้นที่ อาคารกีฬาเวสน์ภายในศูนย์เยาวชนกรุงเทพมหานคร (ไทย-ญี่ปุ่น) กรุงเทพมหานคร ระหว่างวันที่ 23 ถึง 28 กรกฎาคม พ.ศ. 2562 โดยมีประเทศเข้าร่วมแข่งขัน 16 ประเทศ.
การแข่งขันครั้งนี้ใช้สนามแข่งขันที่ อาคารกีฬาเวสน์ภายในศูนย์เยาวชนกรุงเทพมหานคร (ไทย-ญี่ปุ่น).
ทำการแข่งขันแบบพบกันหมดภายในกลุ่ม คัดเอาอันดับ 1 ถึง 3 ของแต่ละกลุ่มรวม 12 ทีม ไปแข่งขันแบบพบกันหมดอีกครั้ง คัดเอาสี่อันดับแรกของแต่ละกลุ่มเข้ารอบก่อนรองชนะเลิศ.
ลาปเพนรานตา
ลาปเพนรานตา (, ) เป็นนครและเทศบาลตั้งอยู่ริมฝั่งทะเลสาบไซมา ทางตะวันออกเฉียงใต้ของประเทศฟินแลนด์ อยู่ห่างจากชายแดนรัสเซียราว 30 กม. เมืองมีประชากร 73,000 คน (31 สิงหาคม 2018) ลาปเพนรานตาเป็นเมืองใหญ่เป็นอันดับ 13 ของฟินแลนด์ ลาปเพนรานตาเป็นที่รู้จักจากมหาวิทยาลัยนานาชาติอย่าง มหาวิทยาลัยเทคโนโลยีลาปเพนรานตา และมหาวิทยาลัยวิทยาศาสตร์ประยุกต์ไซมา ที่ทั้งสองที่รวมกันมีนักศึกษาราว 13,000 คน จาก 68 ประเทศ ลาปเพนรานตาเป็นศูนย์กลางการค้าของฟินแลนด์ทางทิศใต้-ตะวันออก และเป็นจุดนัดพบของอียูและรัสเซีย มีระยะห่าง 215 กม. จากทั้งเฮลซิงกิและเซนต์ปีเตอร์เบิร์ก
ลาปเพนรานตาเป็นเมืองที่มีนักท่องเที่ยวมากที่สุดเป็นอันดับ 2 ของฟินแลนด์ รองจากเฮลซิงกิ
โรงพยาบาลนครพิงค์
โรงพยาบาลนครพิงค์ เป็นโรงพยาบาลศูนย์ โรงพยาบาลประจำจังหวัดเชียงใหม่ สังกัดกระทรวงสาธารณสุข เดิมชื่อ “โรงพยาบาลเชียงใหม่” และได้เปลี่ยนเป็น โรงพยาบาลนครพิงค์ ตั้งแต่วันที่ 28 กันยายน 2533
โรงพยาบาลเปิดบริการทั้งผู้ป่วยนอกและผู้ป่วยใน เมื่อวันที่ 24 กันยายน 2523 โดยใน ระยะแรกบริการผู้ป่วย 75 เตียง จากจำนวนเตียง 160 เตียง เนื่องจากมีเจ้าหน้าที่จำกัด ต่อมาในวันที่ 1 มิถุนายน 2525 ได้เปิดตึกบริการผู้ป่วยเพิ่มเป็น 130 เตียง ปัจจุบันโรงพยาบาลนครพิงค์เป็นศูนย์ความเชี่ยวชาญด้านอุบัติเหตุ หัวใจ มะเร็งและทารกแรกเกิด เปิดให้บริการ 609 เตียง(ไม่รวม ICU) มีแพทย์ทุกสาขารวมกัน 190 คน
นอกจากนี้โรงพยาบาลนครพิงค์ยังเป็น ศูนย์แพทยศาสตรศึกษาชั้นคลินิก โรงพยาบาลนครพิงค์ ของคณะแพทยศาสตร์ มหาวิทยาลัยพะเยาปัจจุบัน ศูนย์แพทยศาสตรศึกษาชั้นคลินิก โรงพยาบาลนครพิงค์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยพะเยา ใน 1 หลักสูตร คือ
สกายวอล์กช่องนนทรี
สกายวอล์กช่องนนทรี สะพานช่องนนทรี หรือ สกายวอล์กนราธิวาสตัดสาทร เป็นทางเดินลอยฟ้าและลานกิจกรรมที่ตั้งอยู่เหนือแยกสาทร–นราธิวาสในเขตบางรัก–เขตสาทร ปัจจุบันอยู่ภายใต้การดูแลของกรุงเทพมหานคร ใช้เป็นเป็นทางเดินเชื่อมต่อระหว่างสถานีช่องนนทรีของรถไฟฟ้าบีทีเอส สถานีสาทรของบีอาร์ที ออฟฟิศ โรงแรม และที่พักอาศัยในบริเวณดังกล่าว เช่น ตึกเอ็มไพร์ และสาทรสแควร์ ทางเดินลอยฟ้าแห่งนี้ยังเป็นสัญลักษณ์ที่สำคัญของกรุงเทพมหานครแห่งหนึ่ง และด้วยภูมิทัศน์ที่มีอาคารสูงและตึกระฟ้าล้อมรอบ สถานที่นี้จึงเป็นเหมือนสัญลักษณ์ของความเป็นสมัยใหม่ของกรุงเทพมหานคร
สถานที่สำคัญที่ถูกเชื่อมต่อด้วยทางเดินลอยฟ้าแห่งนี้ ได้แก่
จุดประสงค์หลักเดิมของการสร้างสกายวอล์กคือเพื่อเชื่อมอาคารออฟฟิศ โรงแรม และคอนโดมิเนียมที่ตั้งอยู่ล้อมรอบแยกสาทร–นราธิวาส ให้สามารถเดินได้ถึงกันโดยไม่ต้องอาศัยสะพานลอยเพื่อข้ามฝั่งถนนสาทรและคลองสาทร กลุ่มบริษัทเอกชนที่เกี่ยวข้องกับอาคารในบริเวณจึงสร้างสะพานแห่งนี้ขึ้น เปิดใช้ในครั้งแรกในปี พ.ศ. 2553 ก่อนจะมอบให้อยู่ภายใต้การดูแลของกรุงเทพมหานคร
สถานที่แห่งนี่ใช้เป็นสถานที่ถ่ายทำภาพยนตร์ โทรทัศน์ โฆษณา และมิวสิกวิดีโอจำนวนมาก เช่น โฆษณาชุดของช็อปปี้ ออนไลน์ช็อปปิ้ง ภาพยนตร์บอลลีวูดเรื่อง "Bloody Ishq" (2013) และ "Rascals" (2011)
สถานที่แห่งนี้เป็นจุดที่มีการสัญจรทางเท้ามากที่สุดแห่งหนึ่งในกรุงเทพมหานคร ตรงลานกว้างสาธารณะจึงมีการจัดกิจกรรมต่าง ๆ เช่น งานจัดแสดงแพนด้า 1,600 และแฟล็ชม็อบเมื่อปี พ.ศ. 2557
เฉิงตู ฮันเตอส์
เฉิงตู ฮันเตอส์ ( "เฉิงตู เลี่ยเหริน" ) เป็นทีมกีฬาอีสปอร์ตโอเวอร์วอตช์สัญชาติจีน มีฐานอยู่ที่เมืองเฉิงตู มณฑลเสฉวน ประเทศจีน ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแปซิฟิก บริหารงานโดย Huya ซึ่งทีมฮันเตอส์จะเข้าร่วมการแข่งขันในลีกฤดูกาล 2019 เป็นฤดูกาลแรก
วันที่ 7 กันยายน 2561 แอคติเวชันบลิซซาร์ดได้ประกาศว่า Huya ได้ทำการซื้อการขยายฐานทีมในเมืองเฉิงตูสำหรับโอเวอร์วอตช์ลีกฤดูกาลที่สอง ต่อมาในวันที่ 11 พฤศจิกายน ทางทีมได้เผยชื่อทีมในนาม เฉิงตู ฮันเตอส์ โดยจะมี Huya และ อาร์เอ็นจีอีสปอร์สเป็นผู้ดำเนินการ
วันที่ 11 พฤศจิกายน 2561 ทีมเฉิงตู ฮันเตอส์ถูกเปิดตัวอย่างเป็นทางการ โดยชื่อทีมนั้นหมายถึงความกล้าหาญและความมุ่งมั่น โดยมีตราสัญลักษณ์เป็นรูปแพนด้ายักษ์สีดำและทอง โดยแพนด้ายักษ์เป็นสัญลักษณ์ของความสงบและความแข็งแกร่ง และสีที่ใช้แสดงถึงความแข็งแรง กระฉับกระเฉง และความแน่วแน่ มั่นคง หนักแน่น
หญิงอยู่บน
หญิงอยู่บน (), สาวเลี้ยงวัว (cowgirl), หรือ ขี่ (riding) เป็นท่าในการร่วมเพศซึ่งผู้ชายนอนหรือนั่งหงายหน้า ผู้หญิงถ่างขาคร่อมชายนั้น จะหันหน้าหรือหันหลังใส่ก็ได้ แล้วผู้ชายสอดใส่อวัยวะเพศอันแข็งตัวเข้าไปยังอวัยวะเพศหรือทวารหนักของหญิง
ชื่อ "สาวเลี้ยงวัว" มาจากภาพลักษณ์ที่ฝ่ายรับขี่ฝ่ายรุกเหมือนแม่สาวเลี้ยงวัวขี่ม้าที่กำลังโก่งตัว เป็นหนึ่งในหลายท่าร่วมเพศที่ฝ่ายรับอยู่เหนือฝ่ายรุก อีกท่าหนึ่งซึ่งใช้ชื่อคล้ายกัน คือ สาวเลี้ยงวัวแบบกลับหัว (reverse cowgirl) เป็นท่าที่ทำให้คู่ร่วมเพศบรรลุและตั้งอยู่ในความสุขสมได้อย่างง่ายดาย ท่านี้ยังใช้เป็นท่าประเดิมไปสู่ท่าแลเทอรัลโคอิทัล (lateral coital position) ตามคำพรรณนาของแมสเตอส์กับจอห์นสัน (Masters and Johnson)
กล่าวอ้างกันโดยทั่วไปว่า ท่านี้เป็นท่าร่วมเพศที่นิยมกันมากโดยเฉพาะในหมู่ผู้หญิง เพราะช่วยกระตุ้นปุ่มกระสันพอเป็นกระษัย ท่านี้ยังทำให้ผู้หญิงมักเป็นฝ่ายออกแรงในระหว่างร่วมเพศด้วย
เพศสัมพันธ์ครั้งคราว
เพศสัมพันธ์ครั้งคราว () เป็นกิจกรรมทางเพศที่เกิดขึ้นนอกเหนือจากความสัมพันธ์แบบรักใคร่ (romantic relationship) และสื่อถึงการไม่ผูกมัด ความผูกพันทางอารมณ์ หรือความสนิทสนมระหว่างคู่ร่วมเพศ ตัวอย่าง คือ กิจกรรมทางเพศระหว่างการดูใจเป็นครั้งคราว (casually dating), เพศสัมพันธ์คืนเดียว (one-night stand), เพศสัมพันธ์นอกสมรส (extramarital sex), การค้าประเวณี (prostitution), หรือการสลับคู่ (swinging)
เพศสัมพันธ์นอกสมรส
เพศสัมพันธ์นอกสมรส () เกิดขึ้นเมื่อบุคคลที่สมรสแล้วมีกิจกรรมทางเพศกับบุคคลอื่นนอกจากคู่สมรสของตน ในอีกแง่หนึ่งอาจรวมถึงการที่คนโสดคนหนึ่งมีเพศสัมพันธ์กับผู้สมรสแล้ว ส่วนในแง่ศาสนายังอาจตีความในมุมมองที่สามว่ารวมถึงกิจกรรมทางเพศของบุคคลที่ไม่มีความสัมพันธ์กันในทางสมรส
เมื่อเพศสัมพันธ์นอกสมรสฝ่าฝืนบรรทัดฐานทางเพศ ก็มักเรียกว่า ชู้ (adultery, คือ เพศสัมพัสธ์ระหว่างบุคคลที่สมรสแล้วกับบุคคลอื่นนอกเหนือจากคู่สมรส), การล่วงประเวณี (fornication, คือ การลักลอบได้เสียก่อนแต่งงาน), หรือการนอกใจ (infidelity หรือ philandery) คำเหล่านี้อาจมีผลทางศีลธรรมหรือศาสนาทั้งในกฎหมายศาสนาหรือกฎหมายบ้านเมือง
เสารภ ราช ไชนะ
เสารภ ราช ไชนะ () เป็นนักแสดงชายชาวอินเดีย มีชื่อเสียงโด่งดังจากบทพระวิษณุ หรือ พระนารายณ์ / พระกฤษณะ จากละครชุด "ศิวะ พระมหาเทพ" และเรื่อง "มหาภารตะ" และบทบาทพระศิวะ ในละครชุด "มหากาลี เทวีพิทักษ์โลก" ปัจจุบันรับบทพระเจ้าธนนันทะในเรื่อง "จันทรคุปต์เมารยะ" และ ศึกสองราชันย์ โปรุส VS อเล็กซานเดอร์
เขาคือนักแสดงชายผู้มีชื่อเสียงจากการรับบทเป็นเทพเจ้าต่าง ๆ จากละครชุดแนวตำนานจินตนิมิต ไม่ว่าจะเป็นพระวิษณุจากเรื่อง "พระกฤษณะ" ("Jai Shri Krishna", ค.ศ. 2008) และ "ศิวะ พระมหาเทพ" (ค.ศ. 2011), พระกฤษณะซึ่งเป็นร่างอวตารของพระวิษณุ จากเรื่อง "มหาภารตะ" (ค.ศ. 2013) และล่าสุดคือพระศิวะ จาก "มหากาลี เทวีพิทักษ์โลก" (ค.ศ. 2017) เขาเกิดเมื่อวันที่ 1 ธ.ค. 1985 ที่เมืองนิวเดลี ปัจจุบันเขาแต่งงานแล้วและมีลูกเป็นฝาแฝด ในช่วงเริ่มต้นการแสดง เขาประสบปัญหาอย่างมาก เนื่องจากตนเองมีรูปร่างสูงใหญ่กว่า 191 เซนติเมตร ทำให้ยากต่อการหานักแสดงหญิงที่ต้องมาเล่นคู่ด้วย แต่ด้วยความสามารถด้านการแสดงที่มีมากกว่า ทำให้เขาก้าวผ่านอุปสรรคเรื่องนี้ไปได้ในเวลาต่อมา และเริ่มรับงานครั้งแรกในบทบาทสมทบตอนอายุ 19 ปี ก่อนที่จะมีชื่อเสียงจนเป็นที่ถูกพูดถึงอย่างมากจากบทพระกฤษณะผู้ปราดเปรื่องจากเรื่อง "มหาภารตะ"
Ը
Ը (ตัวเล็ก: ը, ชื่อในภาษาอาร์มีเนีย: ըթ) เป็นตัวอักษรตัวที่เจ็ดของอักษรอาร์เมเนีย และมีค่าเป็น 8 ตัวอักษรนี้ใช้แทนเสียง [ə⁠] ซึ่งคล้ายกับสระเออในภาษาไทย
Թ
Թ (ตัวเล็ก: թ, ชื่อในภาษาอาร์มีเนีย: թո) เป็นตัวอักษรตัวที่เก้าของอักษรอาร์เมเนีย และมีค่าเป็น 9 ตัวอักษรนี้ใช้แทนเสียง [ṫ]
Ժ
Ժ (ตัวเล็ก: ժ, ชื่อในภาษาอาร์มีเนีย: ժե) เป็นตัวอักษรตัวที่สิบของอักษรอาร์เมเนีย และมีค่าเป็น 10 ตัวอักษรนี้ใช้แทนเสียง [ʒ⁠]
Ի
Ի (ตัวเล็ก: ի, ชื่อในภาษาอาร์มีเนีย: ի) เป็นตัวอักษรตัวที่สิบเอ็ดของอักษรอาร์เมเนีย และมีค่าเป็น 20 ตัวอักษรนี้ใช้แทนเสียง [i] ซึ่งคล้ายกับสระอิในภาษาไทย
Լ
Լ (ตัวเล็ก: լ, ชื่อในภาษาอาร์มีเนีย: լյուն) เป็นตัวอักษรตัวที่สิบสามของอักษรอาร์เมเนีย และมีค่าเป็น 30 ตัวอักษรนี้ใช้แทนเสียง [l] ซึ่งคล้ายกับ ล ในภาษาไทย
Խ
Խ (ตัวเล็ก: խ, ชื่อในภาษาอาร์มีเนีย: խ) เป็นตัวอักษรตัวที่สิบสามของอักษรอาร์เมเนีย และมีค่าเป็น 40 ตัวอักษรนี้ใช้แทนเสียง [x]
กำเนิดรามเกียรติ์
กำเนิดรามเกียรติ์ () เป็นละครโทรทัศน์ที่สร้างขึ้นในปี ค.ศ. 2002 กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่กล่าวการยกทัพของพระรามกับพญาทศกัณฐ์ เพื่อชิงเอานางสีดาคืนมา นำแสดงโดย นิทิช ภารทวาช, สมิตรี อิรานี, สุเรนทรา ปาล ออกอากาศทางช่องซีหนัง ในประเทศอินเดีย ปัจจุบันมีการพากย์ไทยออกเป็น VCD ภายใต้ลิขสิทธิ์ของ บริษัท แมงป่อง จำกัด
เหตุเกิดเมื่อพระราม พระลักษมณ์ และนางสีดาออกเดินป่า แล้วทศกัณฐ์ก็มาลักพานางสีดาไปตามคำยุยงของนางสำมนักขา หลังจากนั้น ทหารเอกทั้งห้า จึงเกิดตามกันไป ได้แก่ หนุมานเกิดจากเหล่าศาสตราวุธของพระอิศวรไปอยู่ในครรภ์นางสวาหะ สุครีพเกิดจากพระอาทิตย์แล้วโดนคำสาปฤๅษีที่เป็นพ่อของนางสวาหะ องคตเป็นลูกของพาลีที่เป็นหลานของสุครีพ ชมพูพาน เกิดจากการชุบเลี้ยงของพระอินทร์ นิลพัทเป็นลูกของพระกาฬ ฝ่ายพระรามและฝ่ายทศกัณฐ์ได้ทำศึกชิงนางสีดา จนไพร่พลฝ่ายยักษ์ล้มตายเป็นจำนวนมาก และสุดท้ายทศกัณฐ์เองก็ถูกพระรามฆ่าตายเช่นเดียวกัน
พระมหาวิษณุ ผู้หยั่งรู้
พระมหาวิษณุ ผู้หยั่งรู้ () เป็นละครโทรทัศน์ที่ถ่ายทำเมื่อปี ค.ศ. 2000 กล่าวถึงพระประวัติของ พระวิษณุ นำแสดงโดย นิทิช ภารทวาช รับบท พระวิษณุ/ พระราม/ พระกฤษณะ
ละครเรื่องนี้มีเค้าโครงเรื่องมาจาก ตำนานวิษณุปูรณะ เทพผู้รักษาความดีงามในจักรวาล เป็นเจ้าผู้ทรงอำนาจ เทพผู้ทรงไว้ซึ่งพระมหากรุณา มหาเทพผู้ทรงประทานพรอันลึกลับสุดประมาณ มหาเทพผู้เป็นที่พึ่งพิงแห่งสรรพสัตว์ทั้งหลาย ถ่ายทอดเรื่องราวชีวิตเหนือธรรมชาติ การเดินทาง ความเชื่อ และความรักของพระองค์ผ่านตำนานต่างๆ เช่น ตำนานนารายณ์ 10 ปาง, ตำนานวิษณุปุรณะ ที่จะนำไปสู่ปฐมบทแห่งมหาตำนานที่โลกต้องจารึก
คาบสมุทรยูกาตัน
คาบสมุทรยูกาตัน () ตั้งอยู่ทางตะวันออกเฉียงใต้ของประเทศเม็กซิโก ได้แบ่งทะเลแคริบเบียนกับอ่าวเม็กซิโกโดยแนวชายทิศเหนือของช่องแคบยูกาตัน คาบสมุทรตั้งอยู่ทางทิศตะวันออกของคอคอดเตอวนเตเปก ที่แบ่งภูมิศาสตร์ทิศตะวันตกเฉียงเหนือของภูมิภาคอเมริกากลางกับส่วนที่เหลือของอเมริกาเหนือ คาบสมุทรมีพื้นที่ราว 181,000 ตร.กม. พื้นที่ส่วนทั้งหมดเป็นหินปูน
ที่ราบสูง
ในทางธรณีวิทยาและภูมิศาสตร์กายภาค ที่ราบสูง () ยังสามารถเรียกได้ว่า ที่ราบระดับสูง (high plain) หรือ ที่ราบสูงรูปโต๊ะ (tableland) เป็นบริเวณที่ราบระดับสูงที่มักประกอบด้วยภูมิประเทศราบแบนที่อยู่สูงกว่าบริเวณข้างเคียง มักมีหนึ่งด้านหรือมากกว่านั้นเป็นที่ลาดชัน ที่ราบสูงสามารถเกิดได้จากหลายวิธี ทั้งการลอยตัวของหินหนืดภูเขาไฟ การดันออกของลาวา และการกร่อนโดยน้ำและธารน้ำแข็ง ที่ราบสูงที่สูงที่สุดในโลกคือบริเวณเทือกเขาปามีร์ (Pamir mountains)
รายพระนามรัชทายาทโปรตุเกส
รายพระนามรัชทายาทโปรตุเกส รายพระนามนี้รวบรวมบุคคลที่มีสิทธิในการสืบราชบัลลงก์ราชอาณาจักรโปรตุเกสตามที่ควรจะเป็น ยามที่พระมหากษัตริย์เสด็จสวรรคต ซึ่งเป็นผู้ที่มีสิทธิตามสายพระโลหิตที่จะได้สืบบัลลังก์ บุคคลที่ได้ขึ้นครองราชย์จะแสดงเป็นตัวสีเข้ม บุตรที่ตายคลอด หรือสิ้นพระชนม์ตั้งแต่เป็นทารกจะไม่ถูกรวมในรายนามนี้
ประวัติศาสตร์ของโปรตุเกสในช่วงต้น จะไม่มีกฎการสืบราชสันตติวงศ์ที่ตายตัว และจะมีเพียงผู้ที่มีความเป็นไปได้ที่จะได้สืบบัลลังก์ โดยเฉพาะในยามที่พระมหากษัตริย์ไม่มีพระราชโอรส ซึ่งเป็นการสืบทายาทโดยการสันนิษฐาน
โบลซาโน
โบลซาโน () เป็นเมืองหลักของจังหวัดเซาท์ทีโรล ทางตอนเหนือของประเทศอิตาลี มีประชากร 107,436 คน โบลซาโนยังเป็นเมืองที่ใหญ่ที่สุดในจังหวัดเซาท์ทีโรล
โบลซาโนเป็นที่ตั้งของมหาวิทยาลัยอิสระโบเซน-โบลซาโน ที่มีการสอนและประชุมสัมมนาเป็นภาษาอังกฤษ เยอรมันและอิตาลี
ในการจัดอันดับคุณภาพชีวิตของเมืองในอิตาลีประจำปี 2014 โบลซาโนเป็นเมืองที่มีคุณภาพชีวิตดีที่สุดในอิตาลี
มูลนิธิศูนย์ความร่วมมือระหว่างประเทศญี่ปุ่น
มูลนิธิศูนย์ความร่วมมือระหว่างประเทศญี่ปุ่น (, ) เป็นมูลนิธิที่ดำเนินโครงการความร่วมมือระหว่างญี่ปุ่นกับประเทศต่างๆ ตั้งอยู่ในเขตชิบุยะ กรุงโตเกียว ประเทศญี่ปุ่น
JICE ก่อตั้งขึ้นเมื่อ ค.ศ. 1977 เพื่อส่งเสริมความร่วมมือระหว่างประเทศในญี่ปุ่น มีสำนักงานใหญตั้งอยู่ที่ 8-14-24 Nishi-Shinjuku มีพนักงานราว 300 คนและงบประมาณต่อปี 8.2 พันล้านเยน มีสำนักงานภูมิภาค 5 แห่งในญี่ปุ่นที่ฮกไกโด โทโฮะกุ ชูบุ  คันไซ และคีวชู มีสำนักงานต่างประเทศใน 14 ประเทศทั่วโลก
JICE มีพันธะกิจหลักในการพัฒนาทรัพยากรมนุษย์ ซึ่งส่วนใหญ่เป็นประเทศกำลังพัฒนา JICE มีบทบาทในการประสานงานให้เกิดความร่วมมือระหว่างผู้เชี่ยวชาญและองค์กรเฉพาะทางที่มีความโดดเด่นในประเทศญี่ปุ่นเพื่อแก้ไขปัญหาในต่างประเทศ
โครงการหลักประกอบไปด้วยการอบรม การต้อนรับนักเรียนต่างชาติ และโครงการแลกเปลี่ยนต่างประเทศ ซึ่งเป็นโครงการขององค์การของรัฐบาลญี่ปุ่น องค์กรผู้บริจาค องค์การระหว่างประเทศ และรัฐบาลต่างประเทศ
โบมา
โบมา () เป็นเมืองท่าริมฝั่งแม่น้ำคองโก ที่ตั้งอยู่ห่างจากมหาสมุทรแอตแลนติกราว 100 กม. ในจังหวัดกองโกซองตราล สาธารณรัฐประชาธิปไตยคองโก มีประชากรราว 162,521 คน ในปี ค.ศ. 2012
โบมาเคยเป็นเมืองหลวงของเสรีรัฐคองโกและคองโกของเบลเยียม ตั้งแต่ 1 พฤษภาคม 1886 ถึง 1926 จนย้ายเมืองหลวงมาเป็นเลออปอลวิลล์ (Léopoldville) จากนั้นเปลี่ยนชื่อมาเป็นกินชาซา เมืองท่าแห่งนี้มีสินค้าส่งออกอย่าง ไม้ซุง กล้วย โกโก้ และผลิตภัณฑ์จากต้นปาล์ม
อาแมเยอร์
อาแมเยอร์ () เป็นเกาะในเออเรซุนด์ เกาะที่มีประชากรหนาแน่นที่สุดของเดนมาร์ก มีประชากรเกือบ 200,000 คน บนพื้นที่เล็ก ๆ ของซีลันด์ เกาะมีพื้นที่อนุรักษ์ทางธรรมชาติ "Naturpark Amager" ที่มีพื้นที่มากกว่า 1 ใน 3 ของพื้นที่รวมเกาะที่มีพื้นที่ 96 ตร.กม.
เมืองหลวงของประเทศเดนมาร์ก โคเปนเฮเกน มีพื้นที่บางส่วนตั้งอยู่บนเกาะอาแมเยอร์ โดยเชื่อมโยงกับเกาะที่ใหญ่กว่าของซีลันด์โดย 8 สะพาน และอุโมงค์ใต้ดิน อาแมเยอร์ยังเชื่อมต่อกับเออเรซุนด์ของสวีเดน โดยสะพานเออเรซุนด์
จังหวัดไบบูร์ต
จังหวัดไบบูร์ต () เป็นจังหวัดของตุรกีทางด้านตะวันออกเฉียงเหนือของอานาโตเลีย มีเมืองหลักคือไบบูร์ต มีประชากรเพียง 74,412 คนซึ่งถือเป็นจังหวัดที่มีประชากรน้อยที่สุดในตุรกี
จังหวัดบิเลชิก
จังหวัดบิเลชิก () เป็นจังหวัดทางภาคตะวันตกกลางของตุรกี มีอาณาเขตทางทิศตะวันตกติดต่อกับจังหวัดบูร์ซา ทิศเหนือติดต่อกับจังหวัดโกจาเอลีและจังหวัดซาการ์ยา ทิศตะวันออกติดต่อกับจังหวัดโบลู ทิศตะวันออกเฉียงใต้ติดต่อกับจังหวัดเอสกีเชฮีร์ และทิศใต้ติดต่อกับจังหวัดกือตาห์ยา โดยมีพื้นที่ 4,307 ตารางกิโลเมตร และมีประชากร 225,381 คน
จังหวัดบิงเกิล
จังหวัดบิงเกิล (; , ซาซากิ: Çewlîg, เคิร์ดเหนือ: Çewlîg; ) เป็นจังหวัดของตุรกีทางตะวันออกของอานาโตเลีย ก่อตั้งขึ้นเมื่อ ค.ศ. 1946 โดยแยกออกจากการเป็นส่วนหนึ่งของจังหวัดเอลาซือและจังหวัดเอร์ซินจัน โดยในอดีตใช้ชื่อจังหวัดว่า "จังหวัดชาปักชูร์" (Çapakçur Province) จนถึง ค.ศ. 1950 มีจังหวัดล้อมรอบคือจังหวัดตุนเจลี จังหวัดเอร์ซุรุม จังหวัดมุช จังหวัดดียาร์บากีร์ จังหวัดเอร์ซินจัน และจังหวัดเอลาซือ โดยมีเมืองหลักคือบิงเกิล มีพื้นที่ 8,125 ตารางกิโลเมตร และมีประชากร 255,170 คน ซึ่งส่วนใหญ่เป็นชาวเคิร์ดพูดภาษาตุรกีและภาษาซาซากิเป็นหลัก
จังหวัดบิตลิส
จังหวัดบิตลิส (; ) เป็นจังหวัดทางภาคตะวันออกของตุรกี ตั้งอยู่บริเวณทางตะวันตกของทะเลสาบวาน ประชากรส่วนใหญ่ในจังหวัดนี้เป็นชาวเคิร์ด
จังหวัดโบลู
จังหวัดโบลู () เป็นจังหวัดทางภาคตะวันตกเฉียงเหนือของตุรกี ซึ่งเป็นจุดกึ่งกลางระหว่างอังการาซึ่งเป็นเมืองหลัก และอิสตันบูลซึ่งเป็นเมืองใหญ่สุดของประเทศ โดยมีพื้นที่ 7,410 ตารางกิโลเมตร และมีประชากร 271,208 คน
จังหวัดบูร์ดูร์
จังหวัดบูร์ดูร์ () เป็นจังหวัดทางภาคตะวันออกเฉียงใต้ของตุรกี มีอาณาเขตทางทิศใต้ติดต่อกับจังหวัดมูลาและจังหวัดอันทัลยา ทิศตะวันตกติดต่อกับจังหวัดเดนิซลี ทิศเหนือติดต่อกับจังหวัดอัฟยอนคาราฮิซาร์ และทิศตะวันออกติดต่อกับจังหวัดอิสปาร์ตา มีพื้นที่ 6,887 ตารางกิโลเมตร และมีประชากร 258,868 คน โดยมีเมืองหลักคือบูร์ดูร์
จังหวัดบูร์ดูร์ตั้งอยู่ในภูมิภาคทะเลสาบของตุรกีและมีทะเลสาบหลายแห่งซึ่งมีหลายขนาด โดยทะเลสาบที่ใหญ่ที่สุดได้แก่ ทะเลสาบบูร์ดูร์ ซึ่งตั้งชื่อตามจังหวัด และรองลงมาคือทะเลสาบซัลดาซึ่งถูกพิจารณาว่าเป็นทะเลสาบที่สะอาดที่สุดในโลก
จังหวัดชานักกาเล
จังหวัดชานักกาเล () เป็นจังหวัดทางภาคตะวันตกเฉียงเหนือของตุรกี ชื่อจังหวัดตั้งจากชื่อเมืองชานักกาเลซึ่งเป็นเมืองหลักของจังหวัดนี้
จังหวัดชันกึรึ
จังหวัดชันกึรึ () เป็นจังหวัดของตุรกีซึ่งตั้งอยู่ใกล้กับอังการาซึ่งเป็นเมืองหลวงของประเทศ โดยมีเมืองหลักคือชันกึรึ
จังหวัดโชรุม
จังหวัดโชรุม () เป็นจังหวัดในภูมิภาคทะเลดำของตุรกี แต่ไม่ได้ตั้งอยู่ติดทะเลและมีลักษณะภูมิประเทศคล้ายกับภูมิภาคอานาโตเลียกลางมากกว่าภูมิภาคชายฝั่งทะเลดำ มีเมืองหลักคือโชรุม และมีทะเบียนพาหนะคือ 19
จังหวัดเดนิซลี
จังหวัดเดนิซลี () เป็นจังหวัดของตุรกีทางภาคตะวันตกของอานาโตเลีย ตั้งอยู่บนที่สูงบริเวณชายฝั่งทะเลอีเจียน มีอาณาเขตทางทิศเหนือติดต่อกับจังหวัดอูชัก ทิศตะวันออกติดต่อกับจังหวัดบูร์ดูร์ จังหวัดอิสปาร์ตา จังหวัดอัฟยอน ทิศตะวันตกติดต่อกับจังหวัดไอดึน จังหวัดมานิซา และทิศใต้ติดต่อกับจังหวัดมูลา มีพื้นที่ 11,868 ตารางกิโลเมตร และมีเมืองหลักคือเดนิซลี
จังหวัดดืซเจ
จังหวัดดืซเจ () เป็นจังหวัดทางภาคตะวันตกเฉียงเหนือของตุรกี ตั้งอยู่บริเวณชายฝั่งทะเลดำและเป็นทางผ่านของทางหลวงหลักที่เชื่อมระหว่างอิสตันบูลกับอังการา มีเมืองหลักคือดืซเจ
จังหวัดดืซเจเป็นจังหวัดที่แยกตัวออกจากจังหวัดโบลูหลังจากประสบภัยพิบัติแผ่นดินไหวร้ายแรงในเมืองเมื่อเดือนพฤศจิกายน ค.ศ. 1999
เมื่อปี ค.ศ. 2017 จังหวัดดืซเจมีประชากรทั้งหมดจำนวน 377,610 คน
จังหวัดเอลาซือ
จังหวัดเอลาซือ () เป็นจังหวัดของตุรกี มีเมืองหลักคือเอลาซือ และเป็นจังหวัดซึ่งเป็นที่ตั้งของแหล่งกำเนิดแม่น้ำยูเฟรทีส
ในปี ค.ศ. 2014 จังหวัดเอลาซือมีประชากร 568,753 คน และมีพื้นที่ 8,455 ตารางกิโลเมตร ซึ่งครอบคลุมโดยทะเลสาบทั้งเทียมและธรรมชาติ
จังหวัดเอร์ซินจัน
จังหวัดเอร์ซินจัน () เป็นจังหวัดของตุรกีทางภาคตะวันออกของอานาโตเลีย มีเมืองหลักคือเอร์ซินจัน ซึ่งเป็นเมืองที่สร้างใหม่หลังจากได้รับความเสียหายจากเหตุการณ์แผ่นดินไหวเมื่อปี ค.ศ. 1939
จังหวัดบูร์ซา
จังหวัดบูร์ซา () เป็นจังหวัดของตุรกีทางภาคตะวันตกเฉียงเหนือของอานาโตเลียที่อยู่บริเวณชายฝั่งทะเลมาร์มารา มีอาณาเขตทิศตะวันตกติดต่อกับจังหวัดบาลึเกซีร์ ทิศใต้ติดต่อกับจังหวัดกือตาห์ยา ทิศตะวันออกติดต่อกับจังหวัดบิเลชิกและจังหวัดซาการ์ยา ทิศตะวันออกเฉียงเหนือติดต่อกับจังหวัดโกจาเอลี และทิศเหนือติดต่อกับจังหวัดยาโลวา มีพื้นที่ 11,043 ตารางกิโลเมตร และมีประชากร 2,842,547 คน (ค.ศ. 2015)
จังหวัดเอดีร์เน
จังหวัดเอดีร์เน () เป็นจังหวัดของตุรกี มีอาณาเขตทางทิศตะวันออกติดต่อกับจังหวัดเตกีร์ดาและจังหวัดกึร์กลาเรลี ทิศตะวันออกเฉียงใต้ติดต่อกับคาบสมุทรกัลลิโพลีซึ่งอยู่ในจังหวัดชานักกาเล และมีพรมแดนทางทิศเหนือติดต่อกับประเทศบัลแกเรียและทิศตะวันตกติดต่อกับประเทศกรีซ
จังหวัดเอร์ซุรุม
จังหวัดเอร์ซุรุม () เป็นจังหวัดทางภาคตะวันออกของอานาโตเลียของตุรกี มีอาณาเขตทางทิศตะวันออกติดต่อกับจังหวัดการ์สและจังหวัดอารือ ทางทิศใต้ติดต่อกับจังหวัดมุชและจังหวัดบิงเกิล ทิศตะวันตกติดต่อกับจังหวัดเอร์ซินจันและจังหวัดไบบูร์ต ทิศเหนือติดต่อกับจังหวัดริเซและจังหวัดอาร์ตวิน และทิศตะวันออกเฉียงเหนือติดต่อกับจังหวัดอาร์ดาฮาน
จังหวัดดียาร์บากึร์
จังหวัดดียาร์บากึร์ (, ) เป็นจังหวัดทางภาคตะวันออกเฉียงใต้ของตุรกีมีพื้นที่ 15,355 ตารางกิโลเมตร และมีประชากร 1,528,958 คน มีเมืองหลักคือดียาร์บากึร์
เหตุยิงกันในสทราซบูร์ พ.ศ. 2561
ในตอนเย็นของวันที่ 11 ธันวาคม ค.ศ. 2018 เกิดเหตุยิงผู้คนที่สทราซบูร์ ประเทศฝรั่งเศส โดยมีผู้ชายเปิดฉากยิงในตลาดคริสต์มาส ("Christkindelsmärik") ของเมือง ก่อนที่จะหลบหนีโดยรถแท็กซี่ ผู้ถูกสงสัยว่ากระทำความผิดคือชรีฟ เชกัตต์ อายุ 29 ปี ที่อยู่ในรายการเฝ้าระวังความมั่นคงในฐานะกลุ่มมุสลิมหัวรุนแรงที่ต้องสงสัย เขาถูกฆ่าตายในการยิงกับตำรวจฝรั่งเศสในตอนเย็นของวันที่ 13 ธันวาคม จากการตามล่าอาชญากรรายสำคัญ
สามคนถูกสังหารในที่เกิดเหตุ ขณะที่อีก 12 คนได้รับบาดเจ็บโดย 6 รายอยู่ในสภาพวิกฤติ เหยื่อผู้เคราะห์ร้ายได้รับการระบุว่าเป็นนักท่องเที่ยวที่อายุ 45 ปีจากประเทศไทยที่ไปเที่ยววันหยุดพักผ่อนกับภรรยา และชายจากสทราซบูร์ ในขณะที่เหยื่อคนที่สามเป็นคนที่มาจากประเทศอัฟกานิสถานผู้จากไปด้วยภาวะสมองตาย
ฌ็อง-โคลท ยุงเคอร์ ประธานคณะกรรมาธิการยุโรป และซาวีเอ เบิทเทิล นายกรัฐมนตรีลักเซมเบิร์ก ได้แสดงปฏิกิริยาในวันเดียวกันบนทวิตเตอร์โดยแสดงความเสียใจ ยุงเคอร์กล่าวถึงสทราซบูร์ในฐานะ "เมืองสัญลักษณ์แห่งสันติภาพและประชาธิปไตยในยุโรป" และเบิทเทิลกล่าวถึงในฐานะ "สัญลักษณ์ของค่านิยมในยุโรป" ส่วนเทเรซา เมย์ นายกรัฐมนตรีอังกฤษ กล่าวว่าเธอ "รู้สึกสะเทือนใจกับทุกคนที่ได้รับผลกระทบรวมทั้งกับชาวฝรั่งเศส"
คอมบัต (ภาพถ่าย)
คอมบัต ( – คอมบัต, "ผู้บัญชาการกองพล") เป็นภาพถ่ายขาวดำโดยช่างภาพชาวโซเวียต Max Alpert ภาพถ่ายแสดงให้เห็นถึงเจ้าหน้าที่ทหารโซเวียตกำลังพกปืนพกเตเต ให้สัญญาณการโจมตีกับกำลังยกหน่วยของเขาในช่วงสงครามโลกครั้งที่สอง งานนี้ถือได้ว่าเป็นภาพที่มีชื่อเสียงที่สุดภาพหนึ่งของสหภาพโซเวียตในช่วงสงครามโลกครั้งที่สอง แต่ก็ยังไม่เป็นที่รู้จักอย่างแน่นอนทั้งวันที่ถ่ายภาพหรือเรื่อง ตามรุ่นที่ได้รับการยอมรับอย่างกว้างขวางมากที่สุด โดยคนที่อยู่ในภาพนี้คือผู้ตรวจการณ์การเมือง Aleksei Gordeyevich Yeryomenko ก่อนที่เขาจะเสียชีวิตในวันที่ 12 กรกฎาคม ค.ศ. 1942
สัจนิยมสังคมนิยม
สัจนิยมสังคมนิยม () เป็นรูปแบบของศิลปะแนวสัจนิยมที่พัฒนาขึ้นในสหภาพโซเวียตและถูกกำหนดเป็นรูปแบบทางการในประเทศนั้นระหว่าง ค.ศ. 1932 และ 1988 เช่นเดียวกับในประเทศสังคมนิยมอื่น ๆ หลังสงครามโลกครั้งที่สอง สัจนิยมสังคมนิยมเป็นลักษณะของภาพคอมมิวนิสต์อันน่าสรรเสริญเช่นการปลดปล่อยชนชั้นกรรมาชีพโดยอาศัยภาพจริง แม้ว่าจะเกี่ยวข้องกัน แต่จะสับสนกับแนวสัจนิยมสังคม ประเภทของศิลปะที่แสดงถึงเรื่องความห่วงใยทางสังคมอย่างสมจริง
สัจนิยมสังคมนิยมเป็นรูปแบบเด่นของศิลปะที่ได้รับอนุมัติในสหภาพโซเวียตตั้งแต่การพัฒนาในต้น ค.ศ. 1920 ก่อนที่จะถูกลดตำแหน่งอย่างเป็นทางการในปลายคริสต์ทศวรรษ 1960 จนถึงการล่มสลายของสหภาพโซเวียตใน ค.ศ. 1991 ในขณะที่ประเทศอื่น ๆ มีการใช้หลักการที่กำหนดไว้ในศิลปะ แต่สัจนิยมสังคมนิยมในสหภาพโซเวียตก็ยังคงมีอยู่ต่อไปและเข้มงวดกว่าที่อื่น ๆ ในยุโรป
อัลเบร็ชท์ แมทซ์ ฟ็อน เควียร์นไฮม์
อัลเบร็ชท์ แมทซ์ ฟ็อน เควียร์นไฮม์ () เป็นพันเอกในกองทัพเยอรมันและนักสู้ฝ่ายต่อต้านในนาซีเยอรมนีที่มีส่วนร่วมในแผนลับ 20 กรกฏาคมเพื่อต่อต้านอดอล์ฟ ฮิตเลอร์ แต่ภายหลังจากแผนกลับล้มเหลว เควียร์นไฮม์และพรรคพวกถูกตัดสินให้ประหารชีวิตด้วยชุดทีมยิงเป้า เมื่อวันที่ 21 กรกฎาคม ค.ศ. 1944
กึนเทอร์ คอร์เทิน
กึนเทอร์ คอร์เทิน () เป็นพลอากาศเอกและเสนาธิการกองทัพอากาศเยอรมันในช่วงสงครามโลกครั้งที่สอง เขาได้รับบาดเจ็บหนักจนเสียชีวิตจากแรงระเบิดที่หมายจะเอาชีวิตฮิตเลอร์ในแผนลับ 20 กรกฎาฯ เขาได้รับการเลื่อนยศเป็นพลเอกอาวุโสหลังเสียชีวิต
ฮันส์ เย็ชช็อนเน็ค
ฮันส์ เย็ชช็อนเน็ค (; 9 เมษายน ค.ศ. 1899 – 18 สิงหาคม ค.ศ. 1943) เป็นพลเอกเยอรมันและหัวหน้าฝ่ายเสนาธิการทหารของลุฟท์วัฟเฟอแห่งนาซีเยอรมนีในช่วงสงครามโลกครั้งที่สอง เขาได้ฆ่าตัวตายในเดือนสิงหาคม ค.ศ. 1943 ภายหลังจากเกิดความผิดพลาดที่ได้ออกคำสั่งให้ปืนต่อต้านอากาศยานยิงใส่เครื่องบินรบเยอรมันที่รวมตัวบนท้องฟ้าอยู่ใกล้กับกรุงเบอร์ลิน
วัลเฟอร์ แวเฟอร์
วัลเฟอร์ แวเฟอร์(11 พฤศจิกายน ค.ศ. 1887 - 3 มิถุนายน ค.ศ. 1936) เป็นผู้บัญชาการแห่งลุฟท์วัฟเฟอในช่วงก่อนสงครามโลกครั้งที่สอง เขาเป็นผู้เสนอเป็นคนแรกของทฤษฏีการทิ้งระเบิดทางยุทธศาสตร์เป็นวิธีการทำสงคราม ในขณะที่ได้คัดค้านทฤษฏีของ Giulio Douhet เขาได้เสียชีวิตในอุบัติเหตุเครื่องบินตกในปี ค.ศ. 1936
สนามกีฬามักตูม รอชิด อาล มักตูม
สนามกีฬามักตูม รอชิด อาล มักตูม () เป็นสนามกีฬาอเนกประสงค์ตั้งอยู่ในเมืองดูไบ สหรัฐอาหรับเอมิเรตส์ โดยเป็นสนามเหย้าของสโมสรฟุตบอลชะบาบอัลอะฮ์ลีดูไบในยูเออีโปร-ลีก และเป็นสนามที่ใช้ในการแข่งขันเอเชียนคัพ 2019
สมทรง บุรุษพัฒน์
ศาสตราจารย์เกียรติคุณ ดร. สมทรง บุรุษพัฒน์ (Somsonge Burusphat, Professor Emeritus) เป็นนักภาษาศาสตร์ มีความเชี่ยวชาญทางด้านภูมิศาสตร์ภาษาถิ่น การวิเคราะห์สัมพันธสาร ภาษาศาสตร์ของภาษาในตระกูลไท-กะได และการสอนภาษาไทยเป็นภาษาต่างประเทศ ศาสตราจารย์เกียรติคุณ ดร. สมทรง บุรุษพัฒน์ ได้เริ่มการศึกษาภาษาไทยถิ่นในประเทศไทยโดยใช้แนวทางของภูมิศาสตร์ภาษาถิ่นตั้งแต่ปี พ.ศ. 2521 ซึ่งศึกษาเกี่ยวกับคำศัพท์ของท้องถิ่นต่างๆ ในประเทศไทยและแสดงผลการศึกษาด้วยแผนที่ภาษา งานนี้จึงถือเป็นงานวิจัยที่บุกเบิกการศึกษาภูมิศาสตร์ภาษาถิ่นในประเทศไทย
ปัจจุบัน ศาสตราจารย์เกียรติคุณ ดร. สมทรง บุรุษพัฒน์ เป็นอาจารย์ประจำหลักสูตรภาษาศาสตร์ สังกัดสถาบันวิจัยภาษาและวัฒนธรรมเอเชีย มหาวิทยาลัยมหิดล
ในปี พ.ศ. 2544 ศาสตราจารย์เกียรติคุณ ดร. สมทรง บุรุษพัฒน์ ได้รับการโปรดเกล้าฯ ให้ดำรงตำแหน่ง ศาสตราจารย์ ในสาขาวิชา ภาษาศาสตร์ และได้รับการแต่งตั้งเป็น ศาสตราจารย์เกียรติคุณ สาขาภาษาศาสตร์ จากสภามหาวิทยาลัยมหิดล เมื่อวันที่ 19 กันยายน พ.ศ. 2561
ศาสตราจารย์เกียรติคุณ ดร. สมทรง บุรุพัฒน์ มีผลงานวิจัยหลักทางด้านภาษาและวัฒนธรรมของกลุ่มชาติพันธุ์ในประเทศไทย ประเทศจีน และประเทศในกลุ่มเอเชียตะวันออกเฉียงใต้ จากผลงานวิจัยดังกล่าว ทำให้ ศาสตราจารย์เกียรติคุณ ดร. สมทรง บุรุษพัฒน์ ได้รับยกย่องเป็นอาจารย์ดีเด่น ประธานสภาอาจารย์มหาวิทยาลัยแห่งประเทศไทย (ปอปท.) สาขามนุษยศาสตร์และศิลปศาสตร์ ประจำปี พ.ศ. 2554
นอกจากนี้ ศาสตราจารย์เกียรติคุณ ดร. สมทรง บุรุษพัฒน์ ยังมีความเชี่ยวชาญพิเศษทางด้านภาษาศาสตร์ของภาษากลุ่มชาติพันธุ์ไทดำในประเทศไทย ประเทศลาว และประเทศเวียดนาม อีกด้วย
= การศึกษา =
= รางวัลวิจัยที่ได้รับ =
= ผลงานวิชาการ =
ผลงานวิชาการของ ศาสตราจารย์เกียรติคุณ ดร. สมทรง บุรุษพัฒน์
= อ้างอิง =
อะเลคซันดร์ ตอร์มาซอฟ
เคานต์ อะเลคซันดร์ เปโตรวิช ตอร์มาซอฟ (; 22 สิงหาคม ค.ศ. 1752 – 25 พฤศจิกายน ค.ศ. 1819) เป็นนายพลชาวรัสเซียที่มีชื่อเสียงในช่วงสงครามนโปเลียน
อะเลคซันดร์ ตอร์มาซอฟ เกิดวันที่ 22 สิงหาคม ค.ศ. 1752 ในครอบครัวชนชั้นสูงของรัสเซีย เมื่ออายุสิบขวบ เขาเข้ารับราชการในฐานะมหาดเล็กเกียรติยศ จากนั้น เมื่ออายุ 20 ปีใน ค.ศ. 1772 เขาเริ่มราชการทหารในฐานะนายร้อยแห่งกองทหารราบวิยัตกา ภายในไม่กี่สัปดาห์เขาได้เข้าร่วมกับเจ้าหน้าที่ของยาคอฟ บรูซ ในฐานะนายทหารผู้ช่วย สามปีต่อมาตอร์มาซอฟได้ก่อตั้งและเป็นหัวหน้าของแชเซอร์ฟินแลนด์โดยมียศพันโท ครั้นในปี ค.ศ. 1782 เจ้าชายโปติออมกินได้มีพระบัญชาให้เขาปฏิบัติการทางทหารในคาบสมุทรไครเมีย หลังจากนั้น ตอร์มาซอฟได้บัญชาการกองทหารม้าดอลแมตสกีบนฐานที่เขาก่อตั้ง และเป็นผู้นำกองทหารม้าเบาอเล็กซานเดรียนโดยมียศพันเอก